title: Lieta C-216/04: Tiesas ceturtās palātas priekšsēdētāja  2006. gada 5. aprīļa  rīkojums (Consiglio di Stato (Itālija) lūgums sniegt prejudiciālu nolēmumu — SABA Italia SpA. pret Comune di Bolzano, SEAB SpA.

text:
               29.7.2006

               LV

               Eiropas Savienības Oficiālais Vēstnesis

               C 178/29

         Tiesas ceturtās palātas priekšsēdētāja 2006. gada 5. aprīļa rīkojums (Consiglio di Stato (Itālija) lūgums sniegt prejudiciālu nolēmumu — SABA Italia SpA. pret Comune di Bolzano, SEAB SpA.
   (Lieta C-216/04) (1)

   (2006/C 178/48)

      Tiesvedības valoda — itāļu

   Ceturtās palātas priekšsēdētājs ir izdevis rīkojumu izslēgt lietu no reģistra.

      (1)  OV C 190, 24.07.2004.


title: Lieta T-535/13: Vispārējās tiesas 2015. gada 13. janvāra rīkojums – Vakoma /ITSB – VACOM  ( “VAKOMA” ) Kopienas preču zīme — Iebildumu process — Kopienas grafiskas preču zīmes “VAKOMA” reģistrācijas pieteikums — Agrāka Kopienas vārdiska preču zīme “VACOM”  — Pieteikums par lietas ierosināšanu — Formas prasību neievērošana — Acīmredzama nepieņemamība

text:
               9.3.2015

               LV

               Eiropas Savienības Oficiālais Vēstnesis

               C 81/19

         Vispārējās tiesas 2015. gada 13. janvāra rīkojums – Vakoma/ITSB – VACOM (“VAKOMA”)
   (Lieta T-535/13) (1)

   (Kopienas preču zīme - Iebildumu process - Kopienas grafiskas preču zīmes “VAKOMA” reģistrācijas pieteikums - Agrāka Kopienas vārdiska preču zīme “VACOM” - Pieteikums par lietas ierosināšanu - Formas prasību neievērošana - Acīmredzama nepieņemamība)
   (2015/C 081/25)
   Tiesvedības valoda – vācu

      Lietas dalībnieki

      Prasītāja: Vakoma GmbH (Magdeburga, Vācija) (pārstāvis – P. Kazzer, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – D. Walicka)

      Otra procesa ITSB Apelāciju padomē dalībniece: VACOM Vakuum Komponenten & Messtechnik GmbH (Jena, Vācija)

      Priekšmets

   Prasība par ITSB Apelāciju pirmās padomes 2013. gada 1. augusta lēmumu lietā R 908/2012-1 attiecībā uz iebildumu procesu starp VACOM Vakuum Komponenten & Messtechnik GmbH un Vakoma GmbH

      Rezolutīvā daļa:

               1)

               prasību noraidīt kā acīmredzami nepieņemamu;

               2)

               Vakoma GmbH atlīdzina tiesāšanās izdevumus.

      (1)  OV C 367, 14.12.2013.


title: Lieta T-191/05: Prasība pret Eiropas Kopienu Komisiju, ko Viviane Le Maire iesniedza 2005. gada 10. maijā

text:
               23.7.2005

               LV

               Eiropas Savienības Oficiālais Vēstnesis

               C 182/41

         Prasība pret Eiropas Kopienu Komisiju, ko Viviane Le Maire iesniedza 2005. gada 10. maijā
   (Lieta T-191/05)
   (2005/C 182/77)
   tiesvedības valoda — franču
   Eiropas Kopienu Pirmās instances tiesā 2005. gada 10. maijā izskatīšanai ir iesniegta prasība pret Eiropas Kopienu Komisiju, ko cēla Viviāna Lemēra [Viviane Le Maire], ar dzīvesvietu Everē [Evere] (Beļģija), kuru pārstāv Žils Buneū [Gilles Bounéou] un Frederiks Frabeti [Frédéric Frabetti], kas norādīja adresi Luksemburgā.
   Prasītājas prasījumi Pirmās instances tiesai ir šādi:

               1)

               atcelt 2004. gada 5. septembra netiešo lēmumu, ar ko Komisija atteikusies prasītājai piešķirt dienas naudu pēc tās stāšanās darbā;

               2)

               piespriest atbildētājai atlīdzināt tiesāšanās izdevumus.

         Pamati un galvenie argumenti
   Prasītāja šajā tiesvedībā iebilst pret iecēlējinstitūcijas atteikumu tai piešķirt Civildienesta noteikumu VII pielikuma 10. pantā paredzēto dienas naudu. No prasības pieteikumam pievienotajiem dokumentiem izriet, ka šis atteikums pamatots ar to, ka minētā panta 2. punkta a) apakšpunktā paredzētais 120 dienu laika posms šajā gadījumā būtu bijis pārsniegts.
   Savu prasījumu pamatojumam prasītāja norāda uz:

               —

               pārkāpumu, kas izdarīts attiecībā uz Civildienesta noteikumu VII pielikuma 10. pantu, versijā, kas bija spēkā gan pirms, gan pēc 2004. gada 1. maija, jo administrācija tam izvirzījusi prasības, kas šajā normā nav paredzētas,

               —

               labas pārvaldības principa, patvaļīgas rīcības un pilnvaru ļaunprātīgas izmantošanas aizlieguma principa pārkāpumu, kas izdarīts, pieprasot prasītājai iesniegt pierādījumus par mājas īri,

               —

               pienākuma norādīt lēmuma pamatojumu neizpildi,

               —

               vienlīdzīgas attieksmes un nediskriminācijas principa pārkāpumu,

               —

               rūpības neievērošanu.


title: Apvienotās lietas C-210/11 un C-211/11: Tiesas (sestā palāta) 2013. gada 18. jūlija spriedums ( Cour de cassation (Beļģija) lūgums sniegt prejudiciālu nolēmumu) — État belge / Medicom SPRL (C-210/11), Maison Patrice Alard SPRL (C-211/11) (Lūgums sniegt prejudiciālu nolēmumu — Sestā PVN direktīva — 6. panta 2. punkta pirmās daļas a) punkts un 13. panta B daļas b) punkts — Tiesības uz nodokļa atskaitīšanu — Ražošanas līdzekļi, kas pieder juridiskām personām un daļēji nodoti to vadītāju rīcībā pēdējo minēto privātajām vajadzībām — Īres maksas naudā neesamība, bet samaksas natūrā ņemšana vērā ienākuma nodokļa aprēķinam)

text:
               7.9.2013

               LV

               Eiropas Savienības Oficiālais Vēstnesis

               C 260/4

         Tiesas (sestā palāta) 2013. gada 18. jūlija spriedums (Cour de cassation (Beļģija) lūgums sniegt prejudiciālu nolēmumu) — État belge/Medicom SPRL (C-210/11), Maison Patrice Alard SPRL (C-211/11)
   (Apvienotās lietas C-210/11 un C-211/11) (1)

   (Lūgums sniegt prejudiciālu nolēmumu - Sestā PVN direktīva - 6. panta 2. punkta pirmās daļas a) punkts un 13. panta B daļas b) punkts - Tiesības uz nodokļa atskaitīšanu - Ražošanas līdzekļi, kas pieder juridiskām personām un daļēji nodoti to vadītāju rīcībā pēdējo minēto privātajām vajadzībām - Īres maksas naudā neesamība, bet samaksas natūrā ņemšana vērā ienākuma nodokļa aprēķinam)
   2013/C 260/06
   Tiesvedības valoda — franču

      Iesniedzējtiesa

      Cour de cassation

      Lietas dalībnieki pamata procesā

      Prasītāja: État belge

      Atbildētājas: Medicom SPRL (C-210/11), Maison Patrice Alard SPRL (C-211/11)

      Priekšmets

   Lūgums sniegt prejudiciālu nolēmumu — Cour de cassation (Beļģija) — Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 1. lpp.), 6. panta 2. punkta pirmās daļas a) punkta un 13. panta B daļas b) punkta interpretācija — Atbrīvojums no PVN — Pakalpojumu, kas saistīti ar nekustamu īpašumu, sniegšanas jēdziens — Nekustama īpašuma, kurš ir paredzēts uzņēmējdarbībai, daļas izmantošana vadītāju un viņu ģimenes privātajām vajadzībām, par ko netiek maksāta īres maksa naudā, bet kas ir samaksa natūrā — Izņēmums no tiesībām uz nodokļa atskaitīšanu

      Rezolutīvā daļa:

               1)

               Padomes 1977. gada 17. maija Sestās direktīvas 77/388/EEK par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma, kurā grozījumi izdarīti ar Padomes 1995. gada 10. aprīļa Direktīvu 95/7/EK, 6. panta 2. punkta pirmās daļas a) punkts un 13. panta B daļas b) punkts ir jāinterpretē tādējādi, ka tie liedz juridiskai personai piederoša nekustamā īpašuma daļas nodošanu šīs juridiskās personas vadītāja rīcībā privātajām vajadzībām, neparedzot pieprasīt no attiecīgajām personām kā atlīdzību par šīs ēkas lietošanu īres maksu naudā, uzskatīt par ēkas izīrēšanu, kas atbrīvota no nodokļa, šīs direktīvas izpratnē, un faktam, ka šāda nodošana rīcībā, ņemot vērā valsts tiesisko regulējumu attiecībā uz ienākuma nodokli, tiek uzskatīta par samaksu natūrā, kas izriet no tā, ka attiecīgās personas pilda savu statūtos vai darba līgumā noteikto uzdevumu, šajā ziņā nav nozīmes;

               2)

               Sestās direktīvas 77/388, kurā grozījumi izdarīti ar Direktīvu 95/7, 6. panta 2. punkta pirmās daļas a) punkts un 13. panta B daļas b) punkts ir jāinterpretē tādējādi, ka tādās situācijās kā tās, uz kurām attiecas pamatlietas, apstāklim, ka pilnībā uzņēmējdarbībai paredzētas visas ēkas vai tās daļas nodošana šī uzņēmuma vadītāju, valdes locekļu vai sabiedrības biedru rīcībā ir vai nav tieši saistīta ar uzņēmējdarbības veikšanu, nav nozīmes, nosakot, vai uz šo nodošanu rīcībā attiecas otrajā no šīm tiesību normām paredzētais atbrīvojums no nodokļa.

      (1)  OV C 211, 16.7.2011.


title: Lieta C-584/11 P: Apelācijas sūdzība, ko par Vispārējās tiesas (trešā palāta) 2011. gada 9. septembra spriedumu lietā T-475/07 Dow AgroSciences Ltd u.c./Komisija 2011. gada 23. novembrī iesniedza Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o. o., Dow AgroSciences Iberica, SA, Dow AgroSciences s. r. o., Dow AgroSciences Danmark A/S, Dow AgroSciences GmbH

text:
               28.1.2012

               LV

               Eiropas Savienības Oficiālais Vēstnesis

               C 25/39

      Apelācijas sūdzība, ko par Vispārējās tiesas (trešā palāta) 2011. gada 9. septembra spriedumu lietā T-475/07 Dow AgroSciences Ltd u.c./Komisija 2011. gada 23. novembrī iesniedza Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o. o., Dow AgroSciences Iberica, SA, Dow AgroSciences s. r. o., Dow AgroSciences Danmark A/S, Dow AgroSciences GmbH

      (Lieta C-584/11 P)
      (2012/C 25/74)
      Tiesvedības valoda — angļu

         Lietas dalībnieki

         Apelācijas sūdzības iesniedzējas: Dow AgroSciences Ltd, Dow AgroSciences LLC, Dow AgroSciences, Dow AgroSciences Export, Dow Agrosciences BV, Dow AgroSciences Hungary kft, Dow AgroSciences Italia Srl, Dow AgroSciences Polska sp. z o. o., Dow AgroSciences Iberica, SA, Dow AgroSciences s. r. o., Dow AgroSciences Danmark A/S un Dow AgroSciences GmbH. (pārstāvji — C. Mereu, advokāts, K. Van Maldegem, advokāts)

         Otra lietas dalībniece: Eiropas Komisija

         Apelācijas sūdzības iesniedzēju prasījumi:

                  —

                  atcelt Vispārējās tiesas spriedumu lietā T-475/07; un

                  —

                  atcelt Komisijas 2007. gada 20. septembra Lēmumu 2007/629/EK (1) par trifluralīna neiekļaušanu Padomes Direktīvas 91/414/EEK (2) I pielikumā un tādu augu aizsardzības līdzekļu atļauju atsaukšanu, kuros ir minētā viela; vai

                  —

                  alternatīvi, nodot lietu atpakaļ Vispārējai tiesai; un

                  —

                  piespriest atbildētājai atlīdzināt tiesāšanās izdevumus (ieskaitot tiesāšanās izdevumus Vispārējā tiesā).

         Pamati un galvenie argumenti

      Apelācijas sūdzības iesniedzējas apgalvo, ka, noraidot to prasījumu atcelt Komisijas 2007. gada 20. septembra Lēmumu 2007/629/EK par trifluralīna neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētā viela, Vispārējā tiesa esot pārkāpusi Kopienu tiesības. Apelācijas sūdzības iesniedzējas īpaši apgalvo, ka Vispārējā tiesa esot pieļāvusi vairākas kļūdas, interpretējot faktus un tiesību normas, kas ir piemērojamas attiecībā uz apelācijas sūdzības iesniedzēju situāciju. Tādējādi esot pieļautas vairākas kļūdas tiesību piemērošanā it īpaši:

                  —

                  neatzīstot, ka ziņotāja dalībvalsts un EPNI apelācijas sūdzības iesniedzējām bija lūgusi iesniegt papildu datus, lai atbilstoši Regulas 451/2000 (3) 8. panta 5. punktam precizētu dosjē;

                  —

                  neatzīstot, ka Komisija neesot rīkojusies atbilstoši regulatīvajai procedūrai, kā noteikts Padomes Lēmumā 1999/468 (4), un uzskatot, ka Komisija neesot pārkāpusi Padomes Lēmuma 1999/468 5. pantu; un

                  —

                  neatzīstot, ka Komisija esot novērtējusi trifluralīnu pēc kritērijiem, kuri neietilpst Direktīvā 91/414 minētajos un kuriem atbilstīgajā tiesiskajā regulējumā nav tiesiska pamata, un tādējādi esot rīkojusies ultra vires.

            Šo iemeslu dēļ apelācijas sūdzības iesniedzējas apgalvo, ka Vispārējās tiesas spriedums lietā T-475/07 un Komisijas Lēmums 2007/629/EK ir jāatceļ.

         (1)  OV L 255, 42. lpp.

         (2)  OV L 230, 1. lpp.

         (3)  OV L 55, 25. lpp.

         (4)  OV L 184, 23. lpp.


title: Lieta T-520/12: Prasība, kas celta 2012. gada 27. novembrī — Pågen Trademark /ITSB ( “gifflar” )

text:
               2.2.2013

               LV

               Eiropas Savienības Oficiālais Vēstnesis

               C 32/22

         Prasība, kas celta 2012. gada 27. novembrī — Pågen Trademark/ITSB (“gifflar”)
   (Lieta T-520/12)
   2013/C 32/34
   Tiesvedības valoda — zviedru

      Lietas dalībnieki

      Prasītāja: Pågen Trademark AB (Malme, Zviedrija) (pārstāvis — J. Norderyd, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2012. gada 27. septembra lēmumu lietā R 46/2012-2 un atzīt, ka Pågen Trademark AB reģistrācijai pieteiktā Kopienas grafiskā preču zīme Nr. 1 009 0331 “GIFFLAR” ir jāpublicē un jāreģistrē vai, pakārtoti, uzdot ITSB publicēt un reģistrēt preču zīmi;

               —

               piespriest atbildētājam atlīdzināt prasītājas tiesāšanās izdevumus.

      Pamati un galvenie argumenti

      Attiecīgā Kopienas preču zīme: grafiska preču zīme, kas ietver vārdisku elementu “gifflar”, attiecībā uz precēm, kas ietilpst 29., 30. un 31. klasē — Kopienas preču zīmes reģistrācijas pieteikums Nr. 1 009 0331

      Pārbaudītāja lēmums: reģistrācijas pieteikumu daļēji noraidīt

      Apelāciju padomes lēmums: apelācijas sūdzību noraidīt

      Izvirzītie pamati:

               —

               Regulas Nr. 207/2009 7. panta 1. punkta b) un c) apakšpunkta pārkāpums;

               —

               Regulas Nr. 207/2009 7. panta 3. punkta pārkāpums


title: Lieta C-234/14: Lūgums sniegt prejudiciālu nolēmumu, ko 2014. gada 12. maijā iesniedza Augstākā tiesa (Latvija) – SIA “Ostas celtnieks” /Talsu novada pašvaldība, Iepirkumu uzraudzības birojs

text:
               7.7.2014

               LV

               Eiropas Savienības Oficiālais Vēstnesis

               C 212/21

         Lūgums sniegt prejudiciālu nolēmumu, ko 2014. gada 12. maijā iesniedza Augstākā tiesa (Latvija) – SIA “Ostas celtnieks”/Talsu novada pašvaldība, Iepirkumu uzraudzības birojs
   (Lieta C-234/14)
   2014/C 212/24
   Tiesvedības valoda – latviešu

      Iesniedzējtiesa

   Augstākā tiesa

      Lietas dalībnieki pamata procesā

      Prasītāja: SIA “Ostas celtnieks”

      Atbildētāji: Talsu novada pašvaldība, Iepirkumu uzraudzības birojs

      Prejudiciālais jautājums

   Vai Eiropas Parlamenta un Padomes Direktīvā 2004/18/EK (1) par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru, iekļautās tiesību normas ir interpretējama tādējādi, ka tās, lai samazinātu līguma neizpildes risku, pieļauj konkursa nolikumā izvirzīt prasību atbilstoši kurai gadījumā, ja ar pretendentu, kurš balstās uz citu uzņēmēju iespējām, tiks nolemts slēgt līgumu, tad pirms tā noslēgšanas pretendentam ar šiem uzņēmējiem jānoslēdz sabiedrības līgums (iekļaujot sabiedrības līgumā konkrētus konkursa nolikuma atrunātus punktus) vai jādibina pilnsabiedrība?

      (1)  OV L 134, 114. lpp.


title: Lieta C-426/14: Lūgums sniegt prejudiciālu nolēmumu, ko 2014. gada 18. septembrī iesniedza Tribunale Amministrativo Regionale per il Piemonte (Itālija) – Heart Life Croce Amica Srl/Regione Piemonte

text:
               1.12.2014

               LV

               Eiropas Savienības Oficiālais Vēstnesis

               C 431/15

         Lūgums sniegt prejudiciālu nolēmumu, ko 2014. gada 18. septembrī iesniedza Tribunale Amministrativo Regionale per il Piemonte (Itālija) – Heart Life Croce Amica Srl/Regione Piemonte

   (Lieta C-426/14)
   (2014/C 431/21)
   Tiesvedības valoda – itāļu

      Iesniedzējtiesa

   Tribunale Amministrativo Regionale per il Piemonte

      Pamatlietas puses

      Prasītāja: Heart Life Croce Amica Srl

      Atbildētājs: Regione Piemonte

      Prejudiciālie jautājumi

               1)

               Vai Savienības tiesības publisko iepirkumu jomā – šajā gadījumā, runājot par izslēgtajiem līgumiem, vispārējie brīvas konkurences, nediskriminācijas, pārskatāmības un samērīguma principi – nepieļauj tādu valsts tiesību normu, kas ļauj veselības aprūpes transporta pakalpojumu sniegšanas tiesības tieši piešķirt brīvprātīgām asociācijām, kuras pārsvarā ir organizētas tā, lai sniegtu bezmaksas pakalpojumus, un kurām tiek atmaksāti tikai faktiski radušies izdevumi?

               2)

               Vai gadījumā, ja šādu piešķiršanas veidu atzīst par saderīgu ar Kopienas tiesībām, jēdzienā “tikai faktiski radušos izdevumu atmaksāšana” var ietilpst arī “netieši un vispārēji” izdevumi, kas ir saistīti ar darbību, kuru pastāvīgi veic brīvprātīga asociācija, piemēram, pakalpojumiem izmantoto līdzekļu ārkārtas apkopi, operatoru ēdināšanas izdevumiem, administratīvo darbinieku un administratīvā koordinatora atalgojumu saistībā ar sniegtajiem pakalpojumiem, nepieciešamajiem telefonsakariem un radiosakariem starp veselības aprūpes transporta pakalpojumu operatīvo centrāli un asociācijas atrašanās vietām?


               23.2.2008

               LV

               Eiropas Savienības Oficiālais Vēstnesis

               C 51/2

         Eiropas Kopienu Tiesas 2008. gada 15. janvāra vispārējā sapulcē pieņemtie lēmumi
   (2008/C 51/03)
   Eiropas Kopienu Tiesa 2008. gada 15. janvāra sapulcē nolēma Kasela kungu iekļaut pirmajā un piektajā palātā.
   Līdz ar to pirmās un piektās palātas sastāvs ir šāds:
   Pirmā palāta
   P. Janns [P. Jann], palātas priekšsēdētājs
   A. Ticano [A.Tizzano], E. Borgs Bartets [A. Borg Barthet], M. Ilešičs [M. Ilešič], E. Levits un Ž. Ž. Kasels.
   Piektā palāta
   A. Ticano, palātas priekšsēdētājs
   E. Borgs Bartets, M. Ilešičs, E. Levits un Ž. Ž. Kasels.


title: Lieta T-382/09: Prasība, kas celta 2009. gada 30. septembrī — ERGO Versicherungsgruppe /ITSB — DeguDent ( ERGO )

text:
               5.12.2009

               LV

               Eiropas Savienības Oficiālais Vēstnesis

               C 297/23

         Prasība, kas celta 2009. gada 30. septembrī — ERGO Versicherungsgruppe/ITSB — DeguDent (“ERGO”)
   (Lieta T-382/09)
   2009/C 297/34
   Valoda, kādā sagatavots prasības pieteikums — vācu

      Lietas dalībnieki

      Prasītāja: ERGO Versicherungsgruppe AG, Diseldorfa (Vācija) (pārstāvji –V. von Bomhard, A. Renck, T. Dolde un J. Pause, Rechtsanwälte)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: DeguDent GmbH, Hanau/Main (Vācija)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2009. gada 23. jūlija lēmumu Nr. R 44/2008-4;

               —

               piespriest atbildētājam vai, ja lietā iestājas otra procesa ITSB dalībniece, personai, kas iestājusies lietā, atlīdzināt tiesāšanās izdevumus.

      Pamati un galvenie argumenti

      Kopienas preču zīmes reģistrācijas pieteikuma iesniedzēja: prasītāja

      Attiecīgā Kopienas preču zīme: vārdiskā preču zīme “ERGO” attiecībā uz precēm un pakalpojumiem, kas ietilpst 1.–45. klasē (reģistrācijas pieteikums Nr. 3 292 638)

      Iebildumu procesā pretstatītās preču zīmes vai apzīmējuma īpašniece: DeguDent GmbH

      Pretstatītā preču zīme vai apzīmējums: Vācijas vārdiskā preču zīme Nr. 39 832 880 un Kopienas preču zīme Nr. 1 064 674“CERGO” attiecībā uz precēm, kas ietilpst 10. klasē, turklāt iebildumi ir celti tikai pret reģistrāciju attiecībā uz precēm, kas ietilpst 5. un 10. klase

      Iebildumu nodaļas lēmums: iebildumus apmierināt

      Apelāciju padomes lēmums: apelācijas sūdzību noraidīt

      Izvirzītie pamati:

               —

               Regulas (EK) Nr. 207/2009 (1) 42. panta 5. punkta pirmā teikuma, lasot to kopā ar 64. panta 1. punkta pirmo teikumu un 76. panta 1. punktu, pārkāpums, jo par apelācijas procesa priekšmetu Apelāciju padome neesot lēmusi visos aspektos;

               —

               Regulas Nr. 207/2009 8. panta 1. punkta b) apakšpunkta pārkāpums, jo starp konfliktējošajām preču zīmēm neesot sajaukšanas iespējas

      (1)  Padomes 2009. gada 26. februāra Regula (EK) Nr. 207/2009 par Kopienas preču zīmi (OV, L 78, 1. lpp.).


title: Lieta T-181/10: Prasība, kas celta 2010. gada 23. aprīlī — Reagens /Komisija

text:
               3.7.2010

               LV

               Eiropas Savienības Oficiālais Vēstnesis

               C 179/42

         Prasība, kas celta 2010. gada 23. aprīlī — Reagens/Komisija
   (Lieta T-181/10)
   2010/C 179/74
   Tiesvedības valoda — angļu

      Lietas dalībnieki

      Prasītāja: Reagens SpA (San Giorgio di Piano, Itālija) (pārstāvji — B. O'Connor, Solicitor, un L. Toffoletti, D. Gullo un E. De Giorgi, advokāti)

      Atbildētāja: Eiropas Komisija

      Prasītājas prasījumi:

               —

               atcelt Komisijas 2010. gada 23. februāra Lēmumu, kas pieņemts saistībā ar atkārtoto pieteikumu par piekļuvi dokumentiem GESTDEM 2009/5145 (SG.E.3/HP/cr Ares (2010)95823);

               —

               uzdot Komisijai padarīt apstrīdētā lēmuma 3. lapaspusē norādītos dokumentus (to nekonfidenciālajās versijās) publiski pieejamus;

               —

               piespriest Komisijai atlīdzināt tiesāšanās izdevumus.

      Pamati un galvenie argumenti

   Ar savu prasību prasītāja lūdz, lai saskaņā ar LESD 263. pantu tiktu atcelts Komisijas 2010. gada 23. februāra Lēmums, kas pieņemts saistībā ar atkārtoto pieteikumu par piekļuvi dokumentiem GESTDEM 2009/5145 (SG.E.3/HP/cr Ares (2010)95823) sakarā ar procedūru atbilstoši Regulai (EK) Nr. 1049/2001 (1). Lēmums attiecas uz lūgumu sniegt piekļuvi dokumentiem, kas attiecas uz dokumentiem par lūgumiem saistībā ar to, ka prasītāja nespēj samaksāt soda naudu par EKL 81. panta un EEZ līguma 53. panta pārkāpumu (lieta COMP/38589 — Siltuma stabilizatori).
   Lai pamatotu savus prasījumus, prasītāja izvirza šādus tiesību pamatus.
   Komisija pieļāva acīmredzamu kļūdu tiesību piemērošanā, paplašināti piemērojot izņēmumus saskaņā ar Regulas Nr. 1049/2001 4. pantu.
   Turklāt Komisija pieļāva acīmredzamu kļūdu tiesību piemērošanā, noraidot lūgumu sniegt piekļuvi dokumentiem un pamatojot to ar uzņēmumu komerciālo interešu aizsardzību un izmeklēšanas mērķa aizsardzību.
   Turklāt Komisija, liedzot daļēju piekļuvi, pārkāpa prasītājas tiesības piekļūt dokumentu nekonfidenciālajām versijām saskaņā ar Regulu Nr. 1049/2001.
   Visbeidzot, Komisija pārkāpa labas pārvaldības principu, tiesiskās paļāvības principu, kā arī principu, ka pārvaldībai ir jābūt tiesiskai, liedzot piekļuvi informācijai, kas ir nepieciešama, lai noteiktu. kādā veidā Komisija piemēro Pamatnostādņu naudas soda aprēķināšanai 35. pantu (2).

      (1)  Eiropas Parlamenta un Padomes 2001. gada 30. maija Regula (EK) Nr. 1049/2001 par publisku piekļuvi Eiropas Parlamenta, Padomes un Komisijas dokumentiem, OV L 145, 43. lpp.

      (2)  Pamatnostādnes naudas soda aprēķināšanai, kas uzlikts saskaņā ar Regulas Nr. 1/2003 23. panta 2. punkta a) apakšpunktu, OV C 210, 2. lpp.


title: Lieta T-313/14: Vispārējās tiesas 2014. gada 12. decembra rīkojums – Christian Dior Couture /ITSB (Atkārtota motīva ar reljefu rakstu attēlojums) Kopienas preču zīme — Daļējs reģistrācijas atteikums — Reģistrācijas pieteikuma daļēja atsaukšana — Tiesvedības izbeigšana pirms sprieduma taisīšanas

text:
               16.2.2015

               LV

               Eiropas Savienības Oficiālais Vēstnesis

               C 56/21

         Vispārējās tiesas 2014. gada 12. decembra rīkojums – Christian Dior Couture/ITSB (Atkārtota motīva ar reljefu rakstu attēlojums)
   (Lieta T-313/14) (1)

   (Kopienas preču zīme - Daļējs reģistrācijas atteikums - Reģistrācijas pieteikuma daļēja atsaukšana - Tiesvedības izbeigšana pirms sprieduma taisīšanas)
   (2015/C 056/29)
   Tiesvedības valoda – franču

      Lietas dalībnieki

      Prasītāja: Christian Dior couture SA (Parīze, Francija) (pārstāvis – M. Sabatier, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvji – S. Pétrequin un A. Folliard–Monguiral)

      Priekšmets

   Prasība par ITSB Apelāciju ceturtās padomes 2014. gada 4. marta lēmumu lietā R 459/2013-4 attiecībā uz starptautiskas reģistrācijas, ko attiecina uz Eiropas Savienību, pieteikumu

      Rezolutīvā daļa:

               1)

               izbeigt tiesvedību lietā par šo prasību;

               2)

               piespriest prasītājai atlīdzināt tiesāšanās izdevumus.

      (1)  OV C 223, 14.7.2014.


title: Lieta T-426/08: Prasība, kas celta 2008. gada 22. septembrī — Itālija/Komisija

text:
               22.11.2008

               LV

               Eiropas Savienības Oficiālais Vēstnesis

               C 301/56

         Prasība, kas celta 2008. gada 22. septembrī — Itālija/Komisija
   (Lieta T-426/08)
   (2008/C 301/94)
   Tiesvedības valoda — itāļu
   Lietas dalībnieki

      Prasītāja: Itālijas Republika (pārstāvji — P. Gentili, avvocato dello Stato)

      Atbildētāja: Eiropas Kopienu Komisija
   Prasītājas prasījumi:

               —

               atcelt 2008. gada 11. jūlijā paziņoto Komisijas 2008. gada 8. jūlija Lēmumu C (2008) 3411, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu un Eiropas Lauksaimniecības garantiju fondu (ELGF), ciktāl tajā attiecībā uz Itāliju ir veiktas atsevišķas korekcijas.

         Pamati un galvenie argumenti
   Ar apstrīdēto lēmumu Komisija no Kopienas finansējuma izslēdza četras Itālijai 2001.-2006. tirdzniecības gadu laikā radušos izdevumu kategorijas, ko tā bija attiecinājusi uz ELVGF. Praksē tas nozīmē, ka tiek veiktas korekcijas attiecībā uz atsevišķām eksporta kompensācijām par augļiem, dārzeņiem un cukuru; atbalstu citrusaugu pārstrādei 2004. un 2005. finanšu gadā; piena produktiem, kuru ražošanas un tirdzniecības apmērs ir pārsniedzis 2002./2003. tirdzniecības gadam piešķirtās piena kvotas, piemērojamā papildmaksājuma apmēru, un ar platību saistīto atbalstu laukaugiem par 2004., 2005. un 2006. tirdzniecības gadu.
   Savu prasījumu atbalstam prasītāja norāda, ka veiktās pārbaudes ir bijušas pareizas un atbilstošas.
   Prasītāja apgalvo, ka ir pārkāpts pienākums norādīt pamatojumu, samērīguma princips, 11., 12. un 14. pants Komisijas 2001. gada 9. jūlija Regulā (EK) Nr. 1392/2001, ar ko nosaka sīki izstrādātus piemērošanas noteikumus Padomes Regulai (EEK) Nr. 3950/92, ar kuru ievieš papildmaksājumus pienam un piena produktiem (1); 7. panta 4. punkts Padomes 1999. gada 17. maija Regulā (EK) Nr. 1258/1999 par kopējās lauksaimniecības politikas finansēšanu (2); 31. pants Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu (3); 22. un 30. pants Komisijas 2001. gada 11. decembra Regulā (EK) Nr. 2419/2001, ar ko nosaka sīki izstrādātus noteikumus integrētās administrācijas un kontroles sistēmas piemērošanai konkrētām Kopienas atbalsta shēmām, kas izveidotas ar Padomes Regulu (EEK) Nr. 3508/92 (4); un 50., 51. un 30. pants Komisijas 2004. gada 21. aprīļa Regulā (EK) Nr. 796/2004, ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes Regulā (EK) Nr. 1782/2003, ar ko ievieš kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (5).

      (1)  OV L 187, 10.7.2001., 19. lpp.

      (2)  OV L 160, 26.6.1999., 103. lpp.

      (3)  OV L 209, 11.8.2005., 1. lpp.

      (4)  OV L 327, 12.12.2001., 11. lpp.

      (5)  OV L 141, 30.4.2004., 18. lpp.


title: Lieta C-179/06: Tiesas (ceturtā palāta) spriedums 2007. gada 4. oktobrī — Eiropas Kopienu Komisija/Itālijas Republika (Valsts pienākumu neizpilde — Direktīva 92/43/EEK — Dabisko dzīvotņu, savvaļas faunas un floras aizsardzība — Ietekmes uz vidi novērtējums)

text:
               8.12.2007

               LV

               Eiropas Savienības Oficiālais Vēstnesis

               C 297/11

         Tiesas (ceturtā palāta) spriedums 2007. gada 4. oktobrī — Eiropas Kopienu Komisija/Itālijas Republika
   (Lieta C-179/06) (1)

   (Valsts pienākumu neizpilde - Direktīva 92/43/EEK - Dabisko dzīvotņu, savvaļas faunas un floras aizsardzība - Ietekmes uz vidi novērtējums)
   (2007/C 297/15)
   Tiesvedības valoda — itāļu
   Lietas dalībnieki

      Prasītāja: Eiropas Kopienu Komisija (pārstāve — D. Rekkja [D. Recchia])

      Atbildētāja: Itālijas Republika (pārstāvji — I. M. Bragulja [I. M. Braguglia], pārstāvis, un Dž. Fjengo [G. Fiengo], advokāts)
   Priekšmets
   Valsts pienākumu neizpilde — Padomes 1992. gada 21. maija Direktīvas 92/43/EEK par dabisko dzīvotņu, savvaļas faunas un floras aizsardzību (OV L 206, 7. lpp.) 6. panta 3. punkta un 7. panta pārkāpums — Vairāku rūpnieciskās būvniecības pasākumu ietekmes uz īpaši aizsargājamu dabas teritoriju IT 9120007 Murgia Alta novērtējuma neveikšana
   Rezolutīvā daļa:

               1)

               prasību noraidīt;

               2)

               Eiropas Kopienu Komisija atlīdzina tiesāšanās izdevumus.

      (1)  OV C 143, 17.6.2006.


title: Lieta C-361/09 P: Apelācijas sūdzība, ko par Pirmās instances tiesas (astotā palāta) 2009. gada 12. augusta spriedumu lietā T-141/09 Hans Molter /Vācijas Federatīvā Republika 2009. gada 10. septembrī iesniedza Hans Molter

text:
               1.5.2010

               LV

               Eiropas Savienības Oficiālais Vēstnesis

               C 113/15

         Apelācijas sūdzība, ko par Pirmās instances tiesas (astotā palāta) 2009. gada 12. augusta spriedumu lietā T-141/09 Hans Molter/Vācijas Federatīvā Republika 2009. gada 10. septembrī iesniedza Hans Molter

   (Lieta C-361/09 P)
   2010/C 113/21
   Tiesvedības valoda — vācu

      Lietas dalībnieki

      Apelācijas sūdzības iesniedzējs: Hans Molter (pārstāvis — T. Damerau, advokāts)

      Otra lietas dalībniece: Vācijas Federatīvā Republika
   Tiesa (piektā palāta) ar 2010. gada 5. februāra lēmumu ir noraidījusi apelācijas sūdzību un nolēmusi, ka apelācijas sūdzības iesniedzējs sedz savus tiesāšanās izdevumus pats.


title: Lieta C-81/08 P: Apelācija, ko 2008. gada 25. februārī ierosinājis Miguel Cabrera Sánchez par Pirmās instances tiesas (trešā palāta) 2007. gada 13. decembra spriedumu Lietā T-242/06 Miguel Cabrera Sánchez /ITSB un Industrias Cárnicas Valle, S.A

text:
               24.5.2008

               LV

               Eiropas Savienības Oficiālais Vēstnesis

               C 128/20

         Apelācija, ko 2008. gada 25. februārī ierosinājis Miguel Cabrera Sánchez par Pirmās instances tiesas (trešā palāta) 2007. gada 13. decembra spriedumu Lietā T-242/06 Miguel Cabrera Sánchez/ITSB un Industrias Cárnicas Valle, S.A

   (Lieta C-81/08 P)
   (2008/C 128/34)
   Tiesvedības valoda — spāņu
   Lietas dalībnieki

      Apelācijas sūdzības iesniedzējs: Miguel Cabrera Sánchez (pārstāvji — J. A. Calderón Chavero un T. Villate Consonni, abogados)

      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi) un Industrias Cárnicas Valle, S.A

   Apelācijas sūdzības iesniedzēja prasījumi:

               —

               atcelt Pirmās instances tiesas (trešā palāta) 2007. gada 13. decembra spriedumu Lietā T-242/06, ar ko atcelts attiecīgais lēmums, jo apelācijas sūdzības iesniedzējs apgalvo, ka preču zīme “EL CHARCUTERO” (apelācijas sūdzības iesniedzējs) un preču zīme “EL CHARCUTERO ARTESANO” (atbildētājs) acīmredzami nav līdzīgas;

               —

               lemt par tiesāšanās izdevumiem.

         Pamati un galvenie argumenti
   Apelācijas sūdzības iesniedzējs, pretēji pārsūdzētajam sprieduma apgalvo, ka uz Kopienas preču zīmi “EL CHARCUTERO ARTESANO” attiecas Regulas Nr. 40/94 8. panta 1. punkta b) apakšpunktā paredzētais aizliegums (1), jo, ja agrākas preču zīmes, šajā gadījumā — Spānijas preču zīmes “EL CHARCUTERO” īpašnieks iebilst, reģistrācijai pieteikto preču zīme nereģistrē, ja tās identiskuma vai līdzības dēļ ar agrāko preču zīmi un preču vai pakalpojumu, ko aptver preču zīmes, identiskuma vai līdzības dēļ sabiedrībai tajā teritorijā, kur ir aizsargāta agrākā preču zīme, šajā gadījumā — Spānijā, pastāv to sajaukšanas iespēja. Sajaukšanas iespēja ietver asociāciju iespēju ar agrāko preču zīmi.

      (1)  Padomes 1993. gada 20.decembra Regula par Kopienas preču zīmi (OV 1993 L 11, 1. lpp.).


title: Lieta C-357/15: Prasība, kas celta 2015. gada 10. jūlijā – Komisija/Slovēnija

text:
               22.2.2016

               LV

               Eiropas Savienības Oficiālais Vēstnesis

               C 68/20

         Prasība, kas celta 2015. gada 10. jūlijā – Komisija/Slovēnija
   (Lieta C-357/15)
   (2016/C 068/26)
   Tiesvedības valoda – slovēņu

      Lietas dalībnieki

      Prasītāja: Eiropas Komisija (pārstāvji – E. Sanfrutos Cano, M. Heller, D. Kukovec)

      Atbildētāja: Slovēnijas Republika
   Ar 2015. gada 29. oktobra rīkojumu Tiesas priekšsēdētājs ir uzdevis izslēgt lietu C-357/15 no reģistra un piespriest Slovēnijas Republikai atlīdzināt tiesāšanās izdevumus.


title: Lieta T-127/13: Vispārējās tiesas 2014. gada 11. septembra spriedums – El Corte Inglés/ITSB – Baumarkt Praktiker Deutschland ( “PRO OUTDOOR” ) Kopienas preču zīme — Iebildumu process — Kopienas vārdiskas preču zīmes “PRO OUTDOOR” reģistrācijas pieteikums — Agrāka Kopienas grafiska preču zīme “OUTDOOR garden barbecue camping”  — Sajaukšanas iespēja — Regulas (EK) Nr. 207/2009 8. panta 1. punkta b) apakšpunkts — Apelāciju padomē izskatāmā strīda priekšmets — Regulas Nr. 207/2009 60. pants un 64. panta 1. punkts

text:
               27.10.2014

               LV

               Eiropas Savienības Oficiālais Vēstnesis

               C 380/9

         Vispārējās tiesas 2014. gada 11. septembra spriedums – El Corte Inglés/ITSB – Baumarkt Praktiker Deutschland (“PRO OUTDOOR”)
   (Lieta T-127/13) (1)

   (Kopienas preču zīme - Iebildumu process - Kopienas vārdiskas preču zīmes “PRO OUTDOOR” reģistrācijas pieteikums - Agrāka Kopienas grafiska preču zīme “OUTDOOR garden barbecue camping” - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts - Apelāciju padomē izskatāmā strīda priekšmets - Regulas Nr. 207/2009 60. pants un 64. panta 1. punkts)
   2014/C 380/11
   Tiesvedības valoda – spāņu

      Lietas dalībnieki

      Prasītāja: El Corte Inglés, SA (Madride, Spānija) (pārstāvji – E. Seijo Veiguela un J. Rivas Zurdo, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – J. Crespo Carrillo)

      Otra procesa ITSB Apelāciju padomē dalībniece, persona, kas iestājusies lietā Vispārējā tiesā: Baumarkt Praktiker Deutschland GmbH (Hamburga, Vācija)

      Priekšmets

   Prasība par ITSB Apelāciju otrās padomes 2012. gada 11. decembra lēmumu lietā R 1900/2011–2 attiecībā uz iebildumu procesu starp Baumarkt Praktiker Deutschland GmbH un El Corte Inglés, SA

      Rezolutīvā daļa:

               1)

               Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju otrās padomes 2012. gada 11. decembra lēmumu lietā R 1900/2011-2 attiecībā uz iebildumu procesu starp Baumarkt Praktiker Deutschland GmbH un El Corte Inglés, SA atcelt daļā, kurā Apelāciju padome nav lēmusi par El Corte Inglés, SA apsvērumiem par konfliktējošo preču zīmju sajaukšanas iespēju attiecībā uz attiecīgajām precēm, izņemot “informācijas apstrādes iekārtas un datoraprīkojumu”, kas ietilpst 9. klasē;

               2)

               pārējā daļa prasību noraidīt;

               3)

               ITSB un El Corte Inglés, SA sedz savus tiesāšanās izdevumus paši.

      (1)  OV C 129, 4.5.2013.


title: Lieta T-217/13: Prasība, kas celta 2013. gada 15. aprīlī — Saf-Holland /ITSB ( “INTEGRAL” )

text:
               29.6.2013

               LV

               Eiropas Savienības Oficiālais Vēstnesis

               C 189/25

         Prasība, kas celta 2013. gada 15. aprīlī — Saf-Holland/ITSB (“INTEGRAL”)
   (Lieta T-217/13)
   2013/C 189/53
   Tiesvedības valoda — vācu

      Lietas dalībnieki

      Prasītāja: Saf-Holland GmbH (Bessenbach, Vācija) (pārstāvis — M.-C. Seiler, advokāte)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2013. gada 31. janvāra lēmumu lietā R 2087/2011-1;

               —

               grozīt apstrīdēto lēmumu tādējādi, lai tiktu atcelts iepriekšējs ITSB 2011. gada 14. septembra lēmums par noraidīšanu;

               —

               pakārtoti, grozīt apstrīdēto lēmumu tādējādi, ka tiek turpināta reģistrācijas procedūra;

               —

               piespriest ITSB atlīdzināt tiesāšanās izdevumus, tostarp izdevumus, kas radušies procesā Apelāciju padomē.

      Pamati un galvenie argumenti

      Attiecīgā Kopienas preču zīme: vārdiska preču zīme “INTEGRAL” attiecībā uz precēm un pakalpojumiem, kas ietilpst 9., 12., 35. un 37. klasē — Kopienas preču zīmes reģistrācijas pieteikums Nr. 9 508 466

      Pārbaudītāja lēmums: reģistrācijas pieteikumu noraidīt

      Apelāciju padomes lēmums: apelācijas sūdzību noraidīt

      Izvirzītie pamati: Regulas Nr. 207/2009 7. panta 1. punkta b) un c) apakšpunkta pārkāpums


title: Lieta T-304/10: Prasība, kas celta 2010. gada 14. jūlijā — dm drogeriemarkt GmbH & Co KG /ITSB — S.E.M.T.E.E. ( “caldea” )

text:
               25.9.2010

               LV

               Eiropas Savienības Oficiālais Vēstnesis

               C 260/20

         Prasība, kas celta 2010. gada 14. jūlijā — dm drogeriemarkt GmbH & Co KG/ITSB — S.E.M.T.E.E. (“caldea”)
   (Lieta T-304/10)
   ()
   2010/C 260/27
   Valoda, kādā sagatavots prasības pieteikums — angļu

      Lietas dalībnieki

      Prasītāja: dm drogeriemarkt GmbH & Co KG (Karlsruhe, Vācija) (pārstāvji — O. Bludovsky un P. Hiller, lawyers)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otra procesa ITSB Apelāciju padomē dalībniece: S.E.M.T.E.E. (Escaldes Engornay, Andora)

      Prasītājas prasījumi:

               —

               atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2010. gada 29. aprīļa lēmumu lietā R 899/2009-1 un, grozot to, noraidīt prasītājas preču zīmes reģistrācijas pieteikumu;

               —

               pakārtoti, atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2010. gada 29. aprīļa lēmumu lietā R 899/2009-1 un nodot lietu jaunai izskatīšanai Iekšējā tirgus saskaņošanas birojam (preču zīmes, paraugi un modeļi);

               —

               pakārtoti, atcelt Iekšējā tirgus saskaņošanas biroja (preču zīmes, paraugi un modeļi) Apelāciju pirmās padomes 2010. gada 29. aprīļa lēmumu lietā R 899/2009-1.

      Pamati un galvenie argumenti

      Kopienas preču zīmes reģistrācijas pieteikuma iesniedzēja: otra procesa ITSB Apelāciju padomē dalībniece

      Attiecīgā Kopienas preču zīme: oranžas, zilas un baltas krāsas grafiska preču zīme “caldea” attiecībā uz precēm un pakalpojumiem, kas ietilpst 3., 35., 37., 42., 44. un 45. klasē — Kopienas preču zīmes reģistrācijas pieteikums Nr. 5691845

      Iebildumu procesā pretstatītās preču zīmes vai apzīmējuma īpašniece: prasītāja

      Pretstatītā preču zīme vai apzīmējums: starptautiska vārdiskas preču zīmes “BALEA” attiecībā uz precēm un pakalpojumiem, kas ietilpst 3., 5. un 8. klasē, reģistrācija Nr. 894004

      Iebildumu nodaļas lēmums: iebildumus noraidīt

      Apelāciju padomes lēmums: apelācijas sūdzību noraidīt

      Izvirzītie pamati: Padomes Regulas Nr. 207/2009 8. panta 1. punkta b) apakšpunkta pārkāpums, jo Apelāciju padome esot kļūdaini novērtējusi, ka nepastāv attiecīgo preču zīmju sajaukšanas iespēja


title: Lieta C-449/15: Tiesas priekšsēdētāja 2016. gada 13. oktobra rīkojums (Consiglio di Stato (Itālija) lūgums sniegt prejudiciālu nolēmumu) – Regione autonoma della Sardegna/Comune di Portoscuso, piedaloties: Saromar Gestioni Srl, Giulio Pistis

text:
               19.12.2016

               LV

               Eiropas Savienības Oficiālais Vēstnesis

               C 475/15

         Tiesas priekšsēdētāja 2016. gada 13. oktobra rīkojums (Consiglio di Stato (Itālija) lūgums sniegt prejudiciālu nolēmumu) – Regione autonoma della Sardegna/Comune di Portoscuso, piedaloties: Saromar Gestioni Srl, Giulio Pistis

   (Lieta C-449/15) (1)

   (2016/C 475/24)
   Tiesvedības valoda – itāļu
   Tiesas priekšsēdētājs ir izdevis rīkojumu izslēgt lietu no reģistra.

      (1)  OV C 381, 16.11.2015.


title: Lieta C-569/08: Lūgums sniegt prejudiciālu nolēmumu — Izteikts ar Obersten Gerichtshof (Austrija) 2008. gada 22. decembra rīkojumu — Internetportal und Marketing GmbH / Richard Schlicht

text:
               21.3.2009

               LV

               Eiropas Savienības Oficiālais Vēstnesis

               C 69/22

         Lūgums sniegt prejudiciālu nolēmumu — Izteikts ar Obersten Gerichtshof (Austrija) 2008. gada 22. decembra rīkojumu — Internetportal und Marketing GmbH/Richard Schlicht

   (Lieta C-569/08)
   (2009/C 69/40)
   Tiesvedības valoda — vācu
   Iesniedzējtiesa
   Oberster Gerichtshof
   Lietas dalībnieki pamata procesā

      Prasītājs: Internetportal und Marketing GmbH

      Atbildētājs: Richard Schlicht

   Prejudiciālie jautājumi

               1.

               Vai Regulas (EK) Nr. 874/2004 21. panta 1. punkta a) apakšpunkts ir jāinterpretē tādējādi (1), ka tiesības šā noteikuma nozīmē pastāv arī tad,

                           a)

                           ja preču zīme tiek iegūta vienīgi, lai pakāpeniskās reģistrācijas pirmajā posmā varētu iesniegt reģistrācijas pieteikumu attiecībā uz domēna vārdu, kas ir identisks sugas vārdam vācu valodā, bez nodoma izmantot preču zīmi attiecībā uz precēm vai pakalpojumiem?

                           b)

                           ja domēna reģistrācijas pamatā esošā preču zīme, kas ir identiska sugas vārdam vācu valodā no domēna atšķiras tiktāl, ciktāl preču zīmē ir īpašas zīmes, kuras domēna vārdā ir svītrotas, lai gan īpašās zīmes bija iespējams transkribēt un svītrošanas rezultātā domēna vārds atšķiras no preču zīmes tādā veidā, kas izslēdz sajaukšanas iespēju?

               2.

               Vai Regulas Nr. 874/2004 21. panta 1. punkta a) apakšpunkts ir jāinterpretē tādējādi, ka leģitīmas intereses ir vienīgi 21. panta 2. punkta a) — c) apakšpunktā minētajos gadījumos?

         Ja uz šo jautājumu tiek sniegta noliedzoša atbilde:

               3.

               Vai arī tās ir leģitīmas intereses Regulas Nr. 874/2004 21. panta 1. punkta a) apakšpunkta nozīmē, ja domēna īpašnieks domēna vārdu, kas ir identisks sugas vārdam vācu valodā, vēlas izmantot tematiskai tīmekļa vietnei?

         Ja uz 1. punktā un uz 3. punktā sniegtajiem jautājumiem tiek sniegta apstiprinoša atbilde:

               4.

               Vai Regulas Nr. 874/2004 21. panta 3. punkts ir jāinterpretē tādējādi, ka vienīgi a) — e) apakšpunktā minētie apstākļi ir ļaunprātīgas reģistrācijas pamatojums Regulas Nr. 874/2004 21. panta 1. punkta b) apakšpunkta nozīmē?

         Ja uz šo jautājumu tiek sniegta noliedzoša atbilde:

               5.

               Vai arī tā ir ļaunprātīga reģistrācija Regulas Nr. 874/2004 21. panta 1. punkta b) apakšpunkta nozīmē, ja domēna vārds ir reģistrēts pakāpeniskās reģistrācijas pirmajā posmā, pamatojoties uz preču zīmi, kas ir identiska sugas vārdam vācu valodā, kuru domēna vārda īpašnieks ir ieguvis, lai varētu iesniegt domēna vārdu reģistrācijas pieteikumu pakāpeniskās reģistrācijas pirmajā posmā un tātad agrāk nekā citi interesenti un katrā ziņā arī zīmes īpašnieki?

      (1)  OV L 162, 40. lpp.


title: Lieta T-803/16: Prasība, kas celta 2016. gada 15. novembrī – Glaxo Group/EUIPO – Celon Pharma (“SALMEX”)

text:
               23.1.2017

               LV

               Eiropas Savienības Oficiālais Vēstnesis

               C 22/46

         Prasība, kas celta 2016. gada 15. novembrī – Glaxo Group/EUIPO – Celon Pharma (“SALMEX”)
   (Lieta T-803/16)
   (2017/C 022/62)
   Valoda, kādā sagatavots prasības pieteikums – angļu

      Lietas dalībnieki

      Prasītāja: Glaxo Group Ltd (Brentford, Apvienotā Karaliste) (pārstāvji – S. Baran, S. Wickenden, Barristers, R. Jacob, E. Morris, Solicitors)

      Atbildētājs: Eiropas Savienības Intelektuālā īpašuma birojs (EUIPO)

      Otra procesa EUIPO Apelācijas padomē dalībniece: Celon Pharma S. A. (Łomianki, Polija)

      Informācija par procesu EUIPO

      Strīdus preču zīmes īpašniece: otra procesa EUIPO Apelācijas padomē dalībniece

      Attiecīgā strīdus preču zīme: Eiropas Savienības grafiska preču zīme gaiši brūnā/kafijas un baltā krāsā, kas ietver vārdisku elementu “SALMEX” – Eiropas Savienības preču zīme Nr. 9 849 191

      Process EUIPO: spēkā neesamības atzīšanas process

      Apstrīdētais lēmums: EUIPO Apelācijas ceturtās padomes 2016. gada 31. augusta lēmums lietā R 2108/2015–4

      Prasītājas prasījumi:

               —

               atcelt apstrīdēto lēmumu;

               —

               piespriest EUIPO un otrajai procesa EUIPO Apelācijas padomē dalībniecei segt savus, kā arī atlīdzināt izdevumus, kas spēkā neesamības atzīšanas pieteikuma iesniedzējai radušies katrā iebildumu un apelācijas procesa stadijā, tostarp tiesāšanās izdevumus šajā tiesvedībā.

      Izvirzītais pamats:

               —

               Apelācijas padome, pieņemot Regulas Nr. 207/2009 8. panta 1. punkta b) apakšpunktam pretēju lēmumu, esot pieļāvusi kļūdu tiesību piemērošanā, jo, pirmkārt, tā esot nepareizi nolēmusi, ka spēkā neesamības atzīšanas pieteikuma iesniedzējas Francijas preču zīmes faktiskā izmantošana nav uzskatama par pieļaujamu izmantošanas formu atbilstoši Regulas Nr. 207/2009 15. panta 1. punkta a) apakšpunktam, un, otrkārt, tā esot nepareizi nolēmusi, ka spēkā neesamības atzīšanas pieteikuma iesniedzējas Francijas preču zīmes faktiskā izmantošana nav Francijas preču zīmes izmantošana attiecībā uz precēm “inhalatori”.


title: Lieta C-32/16: Tiesas (astotā palāta) 2016. gada 5. oktobra rīkojums (Amtsgericht Dresden (Vācija) lūgums sniegt prejudiciālu nolēmumu) – Ute Wunderlich/Bulgarian Air Charter Limited Lūgums sniegt prejudiciālu nolēmumu — Tiesas Reglamenta 99. pants — Pamatotu šaubu neesamība — Gaisa pārvadājumi — Regula (EK) Nr. 261/2004 — 2. panta l) punkts — Jēdziens “atcelšana” — Lidojums, kura ietvaros veikta neplānota starpnolaišanās

text:
               19.12.2016

               LV

               Eiropas Savienības Oficiālais Vēstnesis

               C 475/9

         Tiesas (astotā palāta) 2016. gada 5. oktobra rīkojums (Amtsgericht Dresden (Vācija) lūgums sniegt prejudiciālu nolēmumu) – Ute Wunderlich/Bulgarian Air Charter Limited

   (Lieta C-32/16) (1)

   (Lūgums sniegt prejudiciālu nolēmumu - Tiesas Reglamenta 99. pants - Pamatotu šaubu neesamība - Gaisa pārvadājumi - Regula (EK) Nr. 261/2004 - 2. panta l) punkts - Jēdziens “atcelšana” - Lidojums, kura ietvaros veikta neplānota starpnolaišanās)
   (2016/C 475/12)
   Tiesvedības valoda – vācu

      Iesniedzējtiesa

      Amtsgericht Dresden

      Pamatlietas puses

      Prasītāja: Ute Wunderlich

      Atbildētāja: Bulgarian Air Charter Limited

      Rezolutīvā daļa:

   Eiropas Parlamenta un Padomes 2004. gada 11. februāra Regulas (EK) Nr. 261/2004, ar ko paredz kopīgus noteikumus par kompensāciju un atbalstu pasažieriem sakarā ar iekāpšanas atteikumu un lidojumu atcelšanu vai ilgu kavēšanos un ar ko atceļ Regulu (EEK) Nr. 295/91, 2. panta l) punkts ir jāinterpretē tādējādi, ka lidojums, kura pacelšanās un nolaišanās vietas atbilda plānotajam, taču kura ietvaros ir veikta neplānota starpnolaišanās, nav uzskatāms par atceltu.

      (1)  OV C 165, 10.5.2016.


title: Lieta T-208/16: Prasība, kas celta 2016. gada 29. aprīlī – Ranocchia/ERCEA

text:
               4.7.2016

               LV

               Eiropas Savienības Oficiālais Vēstnesis

               C 243/38

         Prasība, kas celta 2016. gada 29. aprīlī – Ranocchia/ERCEA

   (Lieta T-208/16)
   (2016/C 243/42)
   Tiesvedības valoda – itāļu

      Lietas dalībnieki

      Prasītājs: Graziano Ranocchia (Roma, Itālija) (pārstāvis – C. Intino, advokāts)

      Atbildētāja: Eiropas Pētniecības padomes izpildaģentūra (ERCEA) (Brisele, Beļģija)

      Prasītāja prasījumi:

               —

               atcelt ERCEA Pārsūdzības komitejas [Redress Committee] 2016. gada 26. februāra lēmumu Ref. Ares (2016)1020667 – 29/02/2016, kas ir pieņemts pēc 2016. gada 22. decembrī iesniegtās formālās pārsūdzības par profesora José Labastida2015. gada 17. decembra novērtējuma vēstuli Ref. Ares (2015)5922529;

               —

               atcelt profesora José Labastida2015. gada 17. decembra novērtējuma vēstuli Ref. Ares (2015)5922529 un ar minētajiem dokumentiem saistītos dokumentus, tostarp to projektu sarakstu, ko ir apstiprinājis ERC-Cog-2015 panelis SH5 – Kultūras un kultūras produktu izveide un ko ERCEA darīja zināmu ar 2016. gada 12. februāra paziņojumu presei;

               —

               atcelt visus iepriekšējos, vēlākos un saistītos tiesību aktus.

      Pamati un galvenie argumenti

   Savas prasības pamatošanai prasītājs norāda uz pilnvaru nepareizu izmantošanu, ņemot vērā nolēmuma acīmredzami nesaprātīgo raksturu, faktu sagrozīšanu, no kuras izriet priekšlikuma neapstiprināšana, kā arī ERCEA tiesiskā regulējuma par priekšlikumu novērtēšanu pārkāpumu.
   Atlases procedūrās esot pieļautas kļūdas gan no objektīvā, gan subjektīvā viedokļa.
   Runājot par pirmo aspektu, tiek norādīts uz atsevišķu komisāru vērtējumu (kas ir ļoti pozitīvi) un kopējā galīgā lēmuma (priekšlikuma noraidījums) pilnīgu neatbilstību, kā arī uz nepareizu novērtēšanas kritēriju piemērošanu.
   Runājot par otro aspektu, prasītājs uzsver, ka akti un fakti bija atspoguļoti maldinoši, tāpēc priekšlikums netika apstiprināts. Īpaši tiek likts uzsvars uz nepareizu “izcilības” kritērija noraidījumu novērtēšanas nolūkos.


title: Lieta F-104/10: Civildienesta tiesas (otrā palāta) 2013. gada 16. maija spriedums — de Pretis Cagnodo un Trampuz de Pretis Cagnodo /Komisija (Civildienests — Sociālais nodrošinājums — Smaga slimība — Jēdziens — Stacionārā aprūpe — Izdevumu segšana — Norēķinu biroja veikts tiešs maksājums — Izmitināšanas izmaksu maksimālā apjoma neesamība Vispārīgajos izpildes noteikumos — Pienākums iepriekš informēt apdrošināto pārmērīga rēķina gadījumā)

text:
               29.6.2013

               LV

               Eiropas Savienības Oficiālais Vēstnesis

               C 189/30

         Civildienesta tiesas (otrā palāta) 2013. gada 16. maija spriedums — de Pretis Cagnodo un Trampuz de Pretis Cagnodo/Komisija
   (Lieta F-104/10) (1)

   (Civildienests - Sociālais nodrošinājums - Smaga slimība - Jēdziens - Stacionārā aprūpe - Izdevumu segšana - Norēķinu biroja veikts tiešs maksājums - Izmitināšanas izmaksu maksimālā apjoma neesamība Vispārīgajos izpildes noteikumos - Pienākums iepriekš informēt apdrošināto pārmērīga rēķina gadījumā)
   2013/C 189/62
   Tiesvedības valoda — itāļu

      Lietas dalībnieki

      Prasītāji: Mario Alberto de Pretis Cagnodo un Serena Trampuz de Pretis Cagnodo (Trieste, Itālija) (pārstāvis — C. Falagiani, advokāts)

      Atbildētāja: Eiropas Komisija (pārstāvji — J. Currall un D. Martin, pārstāvji, A. Dal Ferro, advokāts)

      Priekšmets

   Prasība atcelt lēmumu, ar kuru atteikta tādu izdevumu atmaksāšana 100 % apmērā, kuri saistīti ar prasītāja laulātās stacionāro aprūpi

      Rezolutīvā daļa:

               1)

               atcelt Ispra (Itālija) Norēķinu biroja lēmumu, kas izriet no 2009. gada 1. oktobra maksājumu detalizēta uzskaitījuma Nr. 10 un ar kuru M. A. de Pretis Cagnodo uzlikts pienākums samaksāt EUR 28 800 par S. Trampuz de Pretis Cagnodo izmitināšanas izmaksām, kuras uzskatītas par pārmērīgām;

               2)

               pārējā daļā prasību noraidīt;

               3)

               Eiropas Komisija sedz visus savus tiesāšanās izdevumus un atlīdzina visus M. A. de Pretis Cagnodo un S. Trampuz de Pretis Cagnodo tiesāšanās izdevumus.

      (1)  OV C 13, 15.1.2011, 42. lpp.


title: Lieta C-352/06: Lūgums sniegt prejudiciālu nolēmumu — izteikts ar Finanzgericht Köln (Vācija) 2006. gada 25. augusta rīkojumu — Brigitte Bosmann pret Bundesagentur für Arbeit, Familienkasse Aachen

text:
               18.11.2006

               LV

               Eiropas Savienības Oficiālais Vēstnesis

               C 281/21

         Lūgums sniegt prejudiciālu nolēmumu — izteikts ar Finanzgericht Köln (Vācija) 2006. gada 25. augusta rīkojumu — Brigitte Bosmann pret Bundesagentur für Arbeit, Familienkasse Aachen

   (Lieta C-352/06)
   (2006/C 281/34)
   Tiesvedības valoda — vācu
   Iesniedzējtiesa
   Finanzgericht Köln
   Lietas dalībnieki pamata procesā

      Prasītāja: Brigitte Bosmann

      Atbildētāja: Bundesagentur für Arbeit, Familienkasse Aachen

   Prejudiciālie jautājumi

               1.

               Vai Eiropas Kopienu Padomes 1971. gada 14. jūnija Regulas (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (1) 13. panta 2. punkta a) apakšpunkts ir sašaurināti jāinterpretē tādējādi, ka tas neaizliedz vientuļajai mātei dzīvesvietas valstī (Vācijas Federatīvā Republika) pieprasīt bērna pabalstu, ja nodarbinātības valstī (Nīderlandes Karaliste) tā nesaņem pabalstu bērnu vecuma dēļ?

               2.

               Gadījumā, ja uz 1. prejudiciālo jautājumu tiktu atbildēts noliedzoši:
               Vai Eiropas Kopienu Padomes 1972. gada 21. marta Regulas (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (2), 10. pants ir sašaurināti jāinterpretē tādējādi, ka tas neaizliedz vientuļajai mātei dzīvesvietas valstī (Vācijas Federatīvā Republika) pieprasīt bērna pabalstu, ja nodarbinātības valstī (Nīderlandes Karaliste) tā nesaņem pabalstu bērnu vecuma dēļ?

               3.

               Gadījumā, ja uz 1. un 2. prejudiciālo jautājumu tiktu atbildēts noliedzoši:
               Vai darba ņēmējas un vientuļās mātes prasība par bērna pabalsta nodrošināšanu, piemērojot savas dzīvesvietas dalībvalsts tiesisko regulējumu, kura noteikumi ir labvēlīgāki, izriet tieši no EKL vai vispārējiem Kopienu tiesību pamatprincipiem?

               4.

               Vai iepriekš minēto jautājumu atbildēšanai ir būtiski, vai darba ņēmēja katru darba dienu atgriežas savā pastāvīgajā dzīvesvietā?

      (1)  OV L 149, 2. lpp.

      (2)  OV L 74, 1. lpp.


title: Lieta T-147/05: Prasība pret Eiropas Kopienu Komisiju, ko José Garcia Resusta iesniedza 2005. gada 4. aprīlī

text:
               25.6.2005

               LV

               Eiropas Savienības Oficiālais Vēstnesis

               C 155/25

         Prasība pret Eiropas Kopienu Komisiju, ko José Garcia Resusta iesniedza 2005. gada 4. aprīlī
   (Lieta T-147/05)
   (2005/C 155/48)
   tiesvedības valoda — franču
   Eiropas Kopienu Pirmās instances tiesā 2005. gada 4. aprīlī izskatīšanai ir iesniegta prasība pret Eiropas Kopienu Komisiju, ko cēla Hosē Garsija Resusta [José Garcia Resusta], ar dzīvesvietu Briselē, kuru pārstāv Žans van Rosums [Jean Van Rossum], avocat, kas norādīja adresi Luksemburgā.
   Prasītāja prasījumi Pirmās instances tiesai ir šādi:

               —

               atcelt Komisijas lēmumu, ar ko noraidīts prasītāja lūgums atzīt slimību, ar ko viņš saslimis un kuras dēļ viņš nevar veikt pienākumus viņa kategorijai un pakāpei atbilstošā darbā, vai arī tās pastiprināšanos, par arodslimību;

               —

               piespriest atbildētājai atlīdzināt tiesāšanās izdevumus.

         Pamati un galvenie argumenti
   Komisija pieņēma apstrīdēto lēmumu pēc Pirmās instances tiesas 2004. gada 23. novembra sprieduma lietā T-376/02 (1), ar ko atcelts Komisijas 2002. gada 14. janvāra lēmums piešķirt prasītājam invaliditātes pensiju.
   Pamatojot prasību, prasītājs norāda, ka nav izpildīts pienākums norādīt pamatojumu, kā arī ir pārkāpts 3. pants Regulā par nelaimes gadījumu un arodslimību riska apdrošināšanu Eiropas Kopienu ierēdņiem gadījumā, jo ārstu komisijas slēdziens — kurā bija atzīts, ka nav pietiekamu pierādījumu tam, ka prasītāja slimība būtu pastiprinājusies tiešā sakarā ar tā veiktajiem pienākumiem — bija pretējs invaliditātes komisijas slēdzienam, kas, savukārt, bija atzinusi, ka slimība, ar ko prasītājs iepriekš slimoja, ir pastiprinājusies ar darba pienākumiem saistītā stresa dēļ.

      (1)  Paziņojums OV C 44, 22.02.2003., 37. lpp., spriedums publicēts OV L 45, 19.02.2005., 23. lpp.


title: Lieta C-253/16: Tiesas (trešā palāta) 2017. gada 15. marta spriedums (Cour d'appel de Bruxelles (Beļģija) lūgums sniegt prejudiciālu nolēmumu) – FlibTravel International SA, Leonard Travel International SA/AAL Renting SA u.c. Lūgums sniegt prejudiciālu nolēmumu — LESD 96. pants — Piemērojamība — Valsts tiesiskais regulējums, atbilstoši kuram taksometru pakalpojumu sniedzējiem ir aizliegts pasažieriem piešķirt atsevišķas sēdvietas — Valsts tiesiskais regulējums, atbilstoši kuram taksometru pakalpojumu sniedzējiem ir aizliegts iepriekš noteikt galamērķi — Valsts tiesiskais regulējums, atbilstoši kuram taksometru pakalpojumu sniedzējiem ir aizliegts pievilināt pasažierus

text:
               15.5.2017

               LV

               Eiropas Savienības Oficiālais Vēstnesis

               C 151/13

         Tiesas (trešā palāta) 2017. gada 15. marta spriedums (Cour d'appel de Bruxelles (Beļģija) lūgums sniegt prejudiciālu nolēmumu) – FlibTravel International SA, Leonard Travel International SA/AAL Renting SA u.c.
   (Lieta C-253/16) (1)

   (Lūgums sniegt prejudiciālu nolēmumu - LESD 96. pants - Piemērojamība - Valsts tiesiskais regulējums, atbilstoši kuram taksometru pakalpojumu sniedzējiem ir aizliegts pasažieriem piešķirt atsevišķas sēdvietas - Valsts tiesiskais regulējums, atbilstoši kuram taksometru pakalpojumu sniedzējiem ir aizliegts iepriekš noteikt galamērķi - Valsts tiesiskais regulējums, atbilstoši kuram taksometru pakalpojumu sniedzējiem ir aizliegts pievilināt pasažierus)
   (2017/C 151/18)
   Tiesvedības valoda – franču

      Iesniedzējtiesa

      Cour d'appel de Bruxelles

      Pamatlietas puses

      Prasītāji: FlibTravel International SA, Leonard Travel International SA

      Atbildētāji: AAL Renting SA, Haroune Tax SPRL, Saratax SCS, Ryad SCRI, Taxis Bachir & Cie SCS, Abdelhamid El Barjraji, Abdelouahab Ben Bachir, Sotax SCRI, Mostapha El Hammouchi, Boughaz SPRL, Sahbaz SPRL, Jamal El Jelali, Mohamed Chakir Ben Kadour, Taxis Chalkis SCRL, Mohammed Gheris, Les délices de Fes SPRL, Abderrahmane Belyazid, E.A.R. SCS, Sotrans SPRL, B.M.A. SCS, Taxis Amri et Cie SCS, Aramak SCS, Rachid El Amrani, Mourad Bakkour, Mohamed Agharbiou, Omar Amri, Jmili Zouhair, Mustapha Ben Abderrahman, Mohamed Zahyani, Miltotax SPRL, Lextra SA, Ismael El Amrani, Farid Benazzouz, Imad Zoufri, Abdel-Ilah Bokhamy, Ismail Al Bouhali, Bahri Messaoud & Cie SCS, Mostafa Bouzid, BKN Star SPRL, M.V.S. SPRL, A.B.M.B. SCS, Imatrans SPRL, Reda Bouyaknouden, Ayoub Tahri, Moulay Adil El Khatir, Redouan El Abboudi, Mohamed El Abboudi, Bilal El Abboudi, Sofian El Abboudi, Karim Bensbih, Hadel Bensbih, Mimoun Mallouk, Abdellah El Ghaffouli, Said El Aazzoui

      Rezolutīvā daļa:

   LESD 96. panta 1. punkts ir interpretējams tādējādi, ka tas neattiecas uz tādiem taksometru operatoriem piemērojamiem ierobežojumiem, kādi aplūkoti pamatlietā.

      (1)  OV C 260, 18.7.2016.


title: Lieta T-572/14: Vispārējās tiesas 2015. gada 10. septembra spriedums – Laverana/ITSB (“BIO CON ESTRATTI VEGETALI DI PRODUZIONE PROPRIA”) Kopienas preču zīme — Kopienas grafiskas preču zīmes “BIO CON ESTRATTI VEGETALI DI PRODUZIONE PROPRIA” reģistrācijas pieteikums — Absolūts atteikuma pamats — Aprakstošs raksturs — Regulas (EK) Nr. 207/2009 7. panta 1. punkta c) apakšpunkts

text:
               26.10.2015

               LV

               Eiropas Savienības Oficiālais Vēstnesis

               C 354/36

         Vispārējās tiesas 2015. gada 10. septembra spriedums – Laverana/ITSB (“BIO CON ESTRATTI VEGETALI DI PRODUZIONE PROPRIA”)
   (Lieta T-572/14) (1)

   (Kopienas preču zīme - Kopienas grafiskas preču zīmes “BIO CON ESTRATTI VEGETALI DI PRODUZIONE PROPRIA” reģistrācijas pieteikums - Absolūts atteikuma pamats - Aprakstošs raksturs - Regulas (EK) Nr. 207/2009 7. panta 1. punkta c) apakšpunkts)
   (2015/C 354/43)
   Tiesvedības valoda – vācu

      Lietas dalībnieki

      Prasītāja: Laverana GmbH & Co.KG (Wennigsen, Vācija) (pārstāvji – J. Wachinger, M. Zöbisch un D. Chatterjee, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – A. Schifko)

      Priekšmets

   Prasība par ITSB Apelācijas ceturtās padomes 2014. gada 27. maija lēmumu lietā R 527/2014–4 attiecībā uz pieteikumu grafisku apzīmējumu “BIO CON ESTRATTI VEGETALI DI PRODUZIONE PROPRIA” reģistrēt kā Kopienas preču zīmi

      Rezolutīvā daļa:

               1)

               prasību noraidīt;

               2)

               Laverana GmbH & Co. KG atlīdzina tiesāšanās izdevumus.

      (1)  OV C 361, 13.10.2014.


title: Lieta T-497/11: Vispārējās tiesas 2012. gada 5. septembra spriedums — Euro-Information /ITSB ( “EURO AUTOMATIC PAIEMENT” ) (Kopienas preču zīme — Kopienas vārdiskas preču zīmes “EURO AUTOMATIC PAIEMENT” reģistrācijas pieteikums — Absolūts atteikuma pamatojums — Aprakstošs raksturs — Regulas (EK) Nr. 207/2009 7. panta 1. punkta c) apakšpunkts)

text:
               20.10.2012

               LV

               Eiropas Savienības Oficiālais Vēstnesis

               C 319/9

         Vispārējās tiesas 2012. gada 5. septembra spriedums — Euro-Information/ITSB (“EURO AUTOMATIC PAIEMENT”)
   (Lieta T-497/11) (1)

   (Kopienas preču zīme - Kopienas vārdiskas preču zīmes “EURO AUTOMATIC PAIEMENT” reģistrācijas pieteikums - Absolūts atteikuma pamatojums - Aprakstošs raksturs - Regulas (EK) Nr. 207/2009 7. panta 1. punkta c) apakšpunkts)
   2012/C 319/15
   Tiesvedības valoda – franču

      Lietas dalībnieki

      Prasītāja: Euro-Information — Européenne de traitement de l’information (Strasbourg, Francija) (pārstāvis — A. Grolée, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis — V. Melgar)

      Priekšmets

   Prasība par ITSB Apelāciju otrās padomes 2011. gada 7. jūlija lēmumu lietā R 370/2011-2 attiecībā uz pieteikumu reģistrēt kā Kopienas preču zīmi vārdisku apzīmējumu “EURO AUTOMATIC PAIEMENT”

      Rezolutīvā daļa:

               1)

               prasību noraidīt;

               2)

               Euro-Information — Européenne de traitement de l’information atlīdzina tiesāšanās izdevumus.

      (1)  OV C 370, 17.12.2011.


               28.10.2010

               LV

               Eiropas Savienības Oficiālais Vēstnesis

               C 292/27

         EBTA Uzraudzības iestādes 2010. gada 10. augusta prasība pret Lihtenšteinu
   (Lieta E-11/10)
   2010/C 292/09
   EBTA Uzraudzības iestāde, ko pārstāvēja Xavier Lewis un Florence Simonetti, rue Belliard/Belliardstraat 35, 1040 Bruxelles/Brussel, BELGIQUE/BELGIË, 2010. gada 10. augustā EBTA Tiesai iesniedza prasību pret Lihtenšteinu.
   EBTA Uzraudzības iestāde pieprasa, lai EBTA Tiesa pasludina, ka:

               1.

               Nepieņemot pasākumus vai nepaziņojot iestādei par pasākumiem, kas nepieciešami, lai pilnībā īstenotu aktu, kas minēts Līguma par Eiropas Ekonomikas zonu XVIII pielikuma 21.b punktā (Eiropas Parlamenta un Padomes 2006. gada 5. jūlija Direktīva 2006/54/EK par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (pārstrādā versija)), kas pielāgots EEZ līgumam ar tā 1. protokolu, Lihtenšteinas Firstiste noteiktajā termiņā nav izpildījusi saistības saskaņā ar Direktīvas 33. pantu un EEZ līguma 7. pantu.

               2.

               Lihtenšteinas Firstiste sedz tiesāšanās izdevumus.

      Juridiskā un faktiskā pamatinformācija un prasības juridiskais pamats:

               —

               Pieteikumā iztirzā to, ka Lihtenšteina nav pilnībā panākusi atbilstību Eiropas Parlamenta un Padomes 2006. gada 5. jūlija Direktīvu 2006/54/EK par tāda principa īstenošanu, kas paredz vienlīdzīgas iespējas un attieksmi pret vīriešiem un sievietēm nodarbinātības un profesijas jautājumos (pārstrādāta versija).

               —

               Pieteikumā ir noteikts, ka saskaņā ar direktīvas 33. pantu, lasīt kopā ar EEZ Apvienotās komitejas lēmumu Nr. 33/2008, Lihtenšteinai bija jāveic pasākumi, kas nepieciešami, lai vēlākais līdz 2009. gada 1. februārim nodrošinātu pilnīgu atbilstību direktīvai, un šo pasākumu teksts jāpaziņo EEZ Uzraudzības iestādei.

               —

               EBTA Uzraudzības iestāde apgalvo, ka tā no Lihtenšteinas valdības nav saņēmusi informāciju, kas norādītu, ka tiesību akts ir pilnībā transponēts valsts tiesību aktos. Iestādei arī nav citas informācijas, saskaņā ar kuru varētu izdarīt atbilstošus secinājumus.

               —

               Lihtenšteinas valdība nav apstrīdējusi savu kavēšanos saistībā ar akta pilnīgu īstenošanu.


title: Lieta C-476/14: Lūgums sniegt prejudiciālu nolēmumu, ko 2014. gada 27. oktobrī iesniedza Bundesgerichtshof (Vācija) – Citroën Commerce GmbH / Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V.  ( ZLW )

text:
               22.12.2014

               LV

               Eiropas Savienības Oficiālais Vēstnesis

               C 462/18

         Lūgums sniegt prejudiciālu nolēmumu, ko 2014. gada 27. oktobrī iesniedza Bundesgerichtshof (Vācija) – Citroën Commerce GmbH/Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)
   (Lieta C-476/14)
   (2014/C 462/28)
   Tiesvedības valoda – vācu

      Iesniedzējtiesa

      Bundesgerichtshof

      Pamatlietas puses

      Prasītāja: Citroën Commerce GmbH

      Atbildētāja: Zentralvereinigung des Kraffahrzeuggewerbes zur Aufrechterhaltung lauteren Wettbewerbs e.V. (ZLW)

      Prejudiciālie jautājumi

               1)

               Vai preces reklāma, norādot par preci maksājamo cenu, ir piedāvājums Direktīvas 98/6/EK (1) 1. panta izpratnē?
               Ja atbilde uz pirmo jautājumu ir apstiprinoša:

               2)

               Vai piedāvājuma gadījumā Direktīvas 98/6/EK 1. panta izpratnē pārdošanas cenā, kas jānorāda atbilstoši 1. pantam un 3. panta 1. punkta pirmajam teikumam, ir jāiekļauj arī obligāti sedzamie transportlīdzekļa pārvešanas no ražotāja tirgotājam izdevumi?
               Ja atbilde uz pirmo vai otro jautājumu ir noliedzoša:

               3)

               Vai tad, ja ir runa par transportlīdzekli, “cenā, tostarp visi nodokļi”, kas uzaicinājumā veikt pirkumu Direktīvas 2005/29/EK (2) 2. panta i) punkta izpratnē jānorāda atbilstoši tās 7. panta 4. punkta c) apakšpunkta pirmajam gadījumam, ir jāiekļauj arī obligāti sedzamie transportlīdzekļa pārvešanas no ražotāja tirgotājam izdevumi?

      (1)  Eiropas Parlamenta un Padomes 1998. gada 16. februāra Direktīva 98/6/EK par patērētāju aizsardzību, norādot patērētājiem piedāvāto produktu cenas; OV L 80, 27. lpp.

      (2)  Eiropas Parlamenta un Padomes 2005. gada 11. maija Direktīva 2005/29/EK, kas attiecas uz uzņēmēju negodīgu komercpraksi iekšējā tirgū attiecībā pret patērētājiem un ar ko groza Padomes Direktīvu 84/450/EEK un Eiropas Parlamenta un Padomes Direktīvas 97/7/EK, 98/27/EK un 2002/65/EK un Eiropas Parlamenta un Padomes Regulu (EK) Nr. 2006/2004 (“Negodīgas komercprakses direktīva”); OV L 149, 22. lpp.


title: Lieta F-105/10: Civildienesta tiesas 2012. gada 10. februāra rīkojums — Bömcke /EIB

text:
               12.5.2012

               LV

               Eiropas Savienības Oficiālais Vēstnesis

               C 138/40

         Civildienesta tiesas 2012. gada 10. februāra rīkojums — Bömcke/EIB
   (Lieta F-105/10) (1)

   2012/C 138/99
   Tiesvedības valoda — franču
   Otrās palātas priekšsēdētājs ir izdevis rīkojumu izslēgt lietu no reģistra.

      (1)  OV C 30, 29.01.2011, 65. lpp.


title: Lieta C-304/13: Lūgums sniegt prejudiciālu nolēmumu, ko 2013. gada 3. jūnijā iesniedza Curtea de Apel Timișoara (Rumānija) — Agenția de Plăți și Intervenție pentru Agricultură (APIA) — Centrul Județean Timiș/Curtea de Conturi a României, Camera de Conturi a Județului Timiș

text:
               22.2.2014

               LV

               Eiropas Savienības Oficiālais Vēstnesis

               C 52/24

         Lūgums sniegt prejudiciālu nolēmumu, ko 2013. gada 3. jūnijā iesniedza Curtea de Apel Timișoara (Rumānija) — Agenția de Plăți și Intervenție pentru Agricultură (APIA) — Centrul Județean Timiș/Curtea de Conturi a României, Camera de Conturi a Județului Timiș

   (Lieta C-304/13)
   2014/C 52/43
   Tiesvedības valoda — rumāņu

      Iesniedzējtiesa

      Curtea de Apel Timișoara

      Pamatlietas puses

      Prasītāja: Agenția de Plăți și Intervenție pentru Agricultură (APIA) — Centrul Județean Timiș

      Atbildētāji: Curtea de Conturi a României, Camera de Conturi a Județului Timiș

      Persona, kas iestājusies lietā: Agenția de Plăți și Intervenție pentru Agricultură (APIA)

      Prejudiciālais jautājums

   Vai Padomes 2003. gada 29. septembra Regulas (EK) Nr. 1782/2003 (1) noteikumi, un it īpaši tās 115. un 135. pants, liedz dalībvalstij attiecībā uz lauksaimniekam piešķiramās piemaksas izmaksu paredzēt papildu nosacījumus, kas nav ietverti šajā regulā, proti, nosacījumu, ka lauksaimniekam “piemaksas pieprasījuma brīdī nav parāda valsts un/vai pašvaldības budžetam”?

      (1)  Padomes 2003. gada 29. septembra Regulas (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (OV L 270, 1. lpp.).


title: Lieta C-316/09: Tiesas (trešā palāta) 2011. gada 5. maija spriedums ( Bundesgerichtshof (Vācija) lūgums sniegt prejudiciālu nolēmumu) — MSD Sharp & Dohme GmbH/Merckle GmbH (Cilvēkiem paredzētas zāles — Direktīva 2001/83/EK — Aizliegums reklamēt zāles, kuras ir pieejamas tikai ar ārsta recepti — “Reklāmas” jēdziens — Kompetentajai iestādei sniegtie dati — Internetā pieejami dati)

text:
               25.6.2011

               LV

               Eiropas Savienības Oficiālais Vēstnesis

               C 186/3

         Tiesas (trešā palāta) 2011. gada 5. maija spriedums (Bundesgerichtshof (Vācija) lūgums sniegt prejudiciālu nolēmumu) — MSD Sharp & Dohme GmbH/Merckle GmbH

   (Lieta C-316/09) (1)

   (Cilvēkiem paredzētas zāles - Direktīva 2001/83/EK - Aizliegums reklamēt zāles, kuras ir pieejamas tikai ar ārsta recepti - “Reklāmas” jēdziens - Kompetentajai iestādei sniegtie dati - Internetā pieejami dati)
   2011/C 186/05
   Tiesvedības valoda — vācu

      Iesniedzējtiesa

      Bundesgerichtshof

      Lietas dalībnieki pamata procesā

      Prasītāja: MSD Sharp & Dohme GmbH

      Atbildētāja: Merckle GmbH

      Priekšmets

   Lūgums sniegt prejudiciālu nolēmumu — Bundesgerichtshof — Eiropas Parlamenta un Padomes 2001. gada 6. novembra Direktīvas 2001/83/EK par Kopienas kodeksu, kas attiecas uz cilvēkiem paredzētām zālēm (OV L 311, 67. lpp.), 88. panta 1. punkta pirmā ievilkuma interpretācija — Recepšu zāļu reklāmas iedzīvotājiem aizliegums — “Reklāmas” jēdziens — Zāļu reklāma, kas ir pieejama tikai tām personām, kas pašas to meklē internetā un satur tikai tās ziņas, kas ir iesniegtas iestādei, kas izsniedz atļauju laist apgrozībā šīs zāles, un ir pieejamas pacientiem, iegādājoties zāles

      Rezolutīvā daļa:

   Eiropas Parlamenta un Padomes 2001. gada 6. novembra Direktīvas 2001/83/EK par Kopienas kodeksu, kas attiecas uz cilvēkiem paredzētām zālēm, redakcijā ar grozījumiem, kas izdarīti ar Eiropas Parlamenta un Padomes 2004. gada 31. marta Direktīvu 2004/27/EK, 88. panta 1. punkta a) apakšpunkts jāinterpretē tādējādi, ka tas neaizliedz informācijas par zālēm, kurām nepieciešama ārsta recepte, izplatīšanu interneta vietnē, ja šī informācija šajā vietnē ir pieejama tikai personai, kas pati to meklē, un šo izplatīšanu veido vienīgi precīza zāļu iesaiņojuma attēlošana, kas atbilst šīs direktīvas 62. pantam redakcijā ar grozījumiem, kas izdarīti ar Direktīvu 2004/27, kā arī kompetento iestāžu zāļu jomā apstiprinātas lietošanas instrukcijas vai produkta īpašību apraksta burtiska un pilnīga atveidošana. Savukārt ir aizliegta tādas informācijas par zālēm izplatīšana šādā vietnē, kuru ražotājs ir atlasījis vai pārstrādājis, jo tas var tikt izskaidrots vienīgi ar reklāmas mērķi. Iesniedzējtiesai jāpārbauda, vai un kādā mērā darbības, par kurām ir runa pamata lietā, ir reklāma Direktīvas 2001/83 redakcijā ar grozījumiem, kas izdarīti ar Direktīvu 2004/27, izpratnē.

      (1)  OV C 267, 07. 11. 2009.


title: Apvienotās lietas C-103/12 un C-165/12: Tiesas (virspalāta) 2014. gada 26. novembra spriedums – Eiropas Parlaments (C-103/12), Eiropas Komisija (C-165/12)/Eiropas Savienības Padome Prasība atcelt tiesību aktu — Lēmums 2012/19/ES — Juridiskais pamats — LESD 43. panta 2. un 3. punkts — Divpusējs nolīgums par pieļaujamās nozvejas pārpalikuma izmantošanas atļaušanu — Trešās ieinteresētās valsts izvēle, kurai Savienība ļauj izmantot bioloģiskos resursus — Ekskluzīva ekonomiskā zona — Politisks lēmums — Zvejas iespēju noteikšana

text:
               26.1.2015

               LV

               Eiropas Savienības Oficiālais Vēstnesis

               C 26/2

         Tiesas (virspalāta) 2014. gada 26. novembra spriedums – Eiropas Parlaments (C-103/12), Eiropas Komisija (C-165/12)/Eiropas Savienības Padome
   (Apvienotās lietas C-103/12 un C-165/12) (1)

   (Prasība atcelt tiesību aktu - Lēmums 2012/19/ES - Juridiskais pamats - LESD 43. panta 2. un 3. punkts - Divpusējs nolīgums par pieļaujamās nozvejas pārpalikuma izmantošanas atļaušanu - Trešās ieinteresētās valsts izvēle, kurai Savienība ļauj izmantot bioloģiskos resursus - Ekskluzīva ekonomiskā zona - Politisks lēmums - Zvejas iespēju noteikšana)
   (2015/C 026/02)
   Tiesvedības valoda – franču

      Lietas dalībnieki

      Prasītāji: Eiropas Parlaments (pārstāvji – L. G. Knudsen, I. Liukkonen un I. Díez Parra) (C-103/12), Eiropas Komisija (pārstāvji – A. Bouquet un E. Paasivirta) (C-165/12)

      Atbildētāja: Eiropas Savienības Padome (pārstāvji – A. Westerhof Löfflerová un A. de Gregorio Merino)

      Puses, kas iestājušās lietā atbildētājas atbalstam: Čehijas Republika (pārstāvji – M. Smolek, E. Ruffer un D. Hadroušek), Spānijas Karaliste (pārstāvis – N. Díaz Abad), Francijas Republika (pārstāvji – G. de Bergues, D. Colas un N. Rouam), Polijas Republika (pārstāvji – B. Majczyna un M. Szpunar)

      Rezolutīvā daļa:

               1)

               atcelt Padomes 2011. gada 16. decembra Lēmumu 2012/19/ES par to, lai Eiropas Savienības vārdā apstiprinātu Deklarāciju par to, ka zvejas kuģiem, kuri kuģo ar Venecuēlas Bolivāra Republikas karogu, piešķir zvejas iespējas ES ūdeņos Francijas Gviānas piekrastes ekskluzīvajā ekonomiskajā zonā;

               2)

               atstāt spēkā Lēmuma 2101/19/ES sekas līdz brīdim, kad saprātīgā laikā, skaitot no šī sprieduma pasludināšanas dienas, stājas spēkā jauns lēmums, kas balstīts uz atbilstošu juridisko pamatu, proti, LESD 43. panta 2. punktu kopā ar LESD 218. panta 6. punkta a) apakšpunkta v) punktu;

               3)

               Eiropas Savienības Padome atlīdzina tiesāšanās izdevumus;

               4)

               Čehijas Republika, Spānijas Karaliste, Francijas Republika un Polijas Republika sedz savus tiesāšanās izdevumus pašas.

      (1)  OV C 157, 2.6.2012.


title: Lieta T-501/12: Vispārējās tiesas 2014. gada 9. aprīļa spriedums – Farmaceutisk Laboratorium Ferring /ITSB – Tillotts Pharma ( “OCTASA” ) Kopienas preču zīme — Iebildumu process — Kopienas vārdiskas preču zīmes “OCTASA” reģistrācijas pieteikums — Agrākas valsts vārdiskas preču zīmes “PENTASA”  — Relatīvs atteikuma pamatojums — Sajaukšanas iespēja — Regulas (EK) Nr. 207/2009 8. panta 1. punkta b) apakšpunkts

text:
               10.6.2014

               LV

               Eiropas Savienības Oficiālais Vēstnesis

               C 175/39

         Vispārējās tiesas 2014. gada 9. aprīļa spriedums – Farmaceutisk Laboratorium Ferring/ITSB – Tillotts Pharma (“OCTASA”)
   (Lieta T-501/12) (1)

   (Kopienas preču zīme - Iebildumu process - Kopienas vārdiskas preču zīmes “OCTASA” reģistrācijas pieteikums - Agrākas valsts vārdiskas preču zīmes “PENTASA” - Relatīvs atteikuma pamatojums - Sajaukšanas iespēja - Regulas (EK) Nr. 207/2009 8. panta 1. punkta b) apakšpunkts)
   2014/C 175/52
   Tiesvedības valoda – angļu

      Lietas dalībnieki

      Prasītāja: Farmaceutisk Laboratorium Ferring A/S (Kopenhāgena, Dānija) (pārstāvji – sākotnēji I. Fowler, solicitor, A. Renck un J. Fuhrmann, advokāti, vēlāk – I. Fowler, A. Renck un D. Slopek, advokāti)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (pārstāvis – P. Bullock)

      Otra procesa ITSB Apelāciju padomē dalībniece, persona, kas iestājusies lietā Vispārējā tiesā: Tillotts Pharma AG (Ziefen, Šveice) (pārstāvis – T. Alkin, barrister)

      Priekšmets

   Prasība atcelt ITSB Apelāciju ceturtās padomes 2012. gada 6. septembra lēmumu lietā R 1214/2011–4 attiecībā uz iebildumu procesu starp Farmaceutisk Laboratorium Ferring A/S un Tillotts Pharma AG

      Rezolutīvā daļa:

               1)

               atcelt Iekšējā tirgus saskaņošanas biroja (preču zīmes, paraugi un modeļi) (ITSB) Apelāciju ceturtās padomes 2012. gada 6. septembra lēmumu lietā R 1214/2011–4;

               2)

               ITSB sedz savus tiesāšanās izdevumus, kā arī atlīdzina pusi Farmaceutisk Laboratorium Ferring A/S radušos tiesāšanās izdevumus;

               3)

               Tillotts Pharma AG sedz savus tiesāšanās izdevumus, kā arī atlīdzina pusi Farmaceutisk Laboratorium Ferring A/S radušos tiesāšanās izdevumus.

      (1)  OV C 26, 26.1.2013.


title: Lieta C-328/11 P: Apelācijas sūdzība, ko par Vispārējās tiesas (astotā palāta) 2011. gada 13. aprīļa spriedumu lietā T-209/09 Alder Capital Ltd /Iekšējā tirgus saskaņošanas birojs (preču zīmes, paraugi un modeļi), Gimv Nederland BV 2011. gada 28. jūnijā iesniedza Alder Capital Ltd

text:
               10.9.2011

               LV

               Eiropas Savienības Oficiālais Vēstnesis

               C 269/30

         Apelācijas sūdzība, ko par Vispārējās tiesas (astotā palāta) 2011. gada 13. aprīļa spriedumu lietā T-209/09 Alder Capital Ltd/Iekšējā tirgus saskaņošanas birojs (preču zīmes, paraugi un modeļi), Gimv Nederland BV2011. gada 28. jūnijā iesniedza Alder Capital Ltd

   (Lieta C-328/11 P)
   2011/C 269/58
   Tiesvedības valoda — angļu

      Lietas dalībnieki

      Apelācijas sūdzības iesniedzēja: Alder Capital Ltd (pārstāvji — A. von Mühlendahl, H. Hartwig, Rechtsanwälte)

      Pārējie lietas dalībnieki: Iekšējā tirgus saskaņošanas birojs (preču zīmes, paraugi un modeļi), Gimv Nederland BV

      Apelācijas sūdzības iesniedzējas prasījumi:

               —

               atcelt Vispārējās tiesas 2011. gada 13. aprīļa spriedumu lietā T-209/09 un Biroja Apelāciju otrās padomes 2009. gada 20. februāra lēmumu lietā R 486/2008-2;

               —

               piespriest Birojam un personai, kas iestājusies lietā, atlīdzināt tiesāšanās izdevumus procesā Biroja Apelāciju padomē, procesā Vispārējā tiesā un šajā tiesvedībā.

      Pamati un galvenie argumenti

   Apelācijas sūdzības iesniedzēja apgalvo, ka apstrīdētais spriedums ir jāatceļ trīs atsevišķu pamatu dēļ.
   Galvenais pamats ir tāds, ka Vispārējā tiesa esot pieļāvusi kļūdu tiesību piemērošanā, nospriežot, ka Apelāciju padomei no tiesību viedokļa bija pienākums pārbaudīt pieteikumu par atzīšanu par spēkā neesošu tādu, kāds tas bija iesniegts Biroja Anulēšanas nodaļai. Apelācijas sūdzības iesniedzēja apgalvo, ka pārbaudes apjoms ir ierobežots ar apelācijas sūdzības iesniedzējas iesniegtās apelācijas priekšmetu.
   Pakārtotie pamati ir šādi —

               —

               ka Vispārējā tiesa esot pieļāvusi kļūdu tiesību piemērošanā, noraidot kā “nenozīmīgus” apelācijas sūdzības iesniedzējas argumentus, ka persona, kas iestājusies lietā, esot pārkāpusi piemērojamo finanšu pakalpojumu atļauju un regulējumu un tiesisko regulējumu, kas paredzēts naudas atmazgāšanas novēršanai, piedāvājot pakalpojumus, attiecībā uz kuriem Vācijā tika izmantota preču zīme “Halder” (Regulas par Kopienas preču zīmi 56. panta 2. un 3. punkta kopsakarā ar 15. pantu pārkāpums), un

               —

               ka Vispārējā tiesa esot pieļāvusi kļūdu tiesību piemērošanā, secinot, ka pastāvēja sajaukšanas iespēja, lai arī sabiedrības uzmanības līmenis bija “ļoti augsts” (Regulas par Kopienas preču zīmi 8. panta 1. punkta b) apakšpunkta pārkāpums).


title: Atzinums 1/15: Eiropas Parlamenta pieteikums atzinuma saņemšanai saskaņā ar LESD 218. panta 11. punktu

text:
               27.4.2015

               LV

               Eiropas Savienības Oficiālais Vēstnesis

               C 138/24

         Eiropas Parlamenta pieteikums atzinuma saņemšanai saskaņā ar LESD 218. panta 11. punktu
   (Atzinums 1/15)
   (2015/C 138/32)
   Tiesvedības valoda – visas ES oficiālās valodas

      Pieteikuma iesniedzējs

   Eiropas Parlaments (pārstāvji – F. Drexler, A. Caiola, D. Moore)

      Tiesai uzdotie jautājumi

               —

               Vai paredzētais nolīgums (1) ir saderīgs ar Līgumu noteikumiem (LESD 16. pants) un Eiropas Savienības Pamattiesību hartu (7., 8. pants un 52. panta 1. punkts), ciktāl tas attiecas uz fizisko personu tiesībām uz personas datu aizsardzību?

               —

               Vai LESD 82. panta 1. punkta d) apakšpunkts un 87. panta 2. punkta a) apakšpunkts ir atbilstošs juridisks pamats Padomes aktam par paredzētā nolīguma noslēgšanu, vai arī šim aktam jābūt pamatotam ar LESD 16. pantu?

      (1)  Nolīgums starp Kanādu un Eiropas Savienību par pasažieru datu reģistra datu pārsūtīšanu un apstrādi.


title: Lieta T-368/05: Pirmās instances tiesas 2009. gada 4. septembra spriedums — Austrija/Komisija (ELVGF — Garantiju nodaļa — Izdevumi, kas izslēgti no Kopienas finansējuma — Piemaksa par liellopiem — Piemaksa par zīdītājgovi — Ekstensifikācijas maksājums — Galveno komponentu kontrole — Pienākums izmantot elektronisku ģeogrāfiskās informācijas sistēmu — Alpīno lopbarībai paredzēto platību kontrole — Pienākums sadarboties — Pienākums norādīt pamatojumu — Piemērotās finanšu korekcijas veids — Pārkāpumu konstatēšanas ekstrapolācija)

text:
               24.10.2009

               LV

               Eiropas Savienības Oficiālais Vēstnesis

               C 256/22

         Pirmās instances tiesas 2009. gada 4. septembra spriedums — Austrija/Komisija
   (Lieta T-368/05) (1)

   (ELVGF - “Garantiju” nodaļa - Izdevumi, kas izslēgti no Kopienas finansējuma - Piemaksa par liellopiem - Piemaksa par zīdītājgovi - Ekstensifikācijas maksājums - Galveno komponentu kontrole - Pienākums izmantot elektronisku ģeogrāfiskās informācijas sistēmu - Alpīno lopbarībai paredzēto platību kontrole - Pienākums sadarboties - Pienākums norādīt pamatojumu - Piemērotās finanšu korekcijas veids - Pārkāpumu konstatēšanas ekstrapolācija)
   2009/C 256/38
   Tiesvedības valoda — vācu

      Lietas dalībnieki

      Prasītāja: Austrijas Republika (pārstāvji — sākotnēji H. Dossi, pēc tam — H. Dossi un C. Pesendorfer, un visbeidzot — C. Pesendorfer un A. Hable)

      Atbildētāja: Eiropas Kopienu Komisija (pārstāvis — F. Erlbacher)

      Priekšmets

   Komisijas 2005. gada 15. jūlija Lēmuma 2005/555/EK, ar ko no Kopienas finansējuma izslēdz atsevišķus dalībvalstu izdevumus, kurus tās attiecinājušas uz Eiropas Lauksaimniecības virzības un garantiju fonda (ELVGF) Garantiju nodaļu (OV L 188, 36. lpp.) atcelšana, jo tā izslēdz atsevišķus Austrijas Republikas izdevumus

      Rezolutīvā daļa:

               1)

               prasību noraidīt;

               2)

               Austrijas Republika atlīdzina tiesāšanās izdevumus.

      (1)  OV C 296, 26.11.2005.


title: Lieta T-794/14: Prasība, kas celta 2014. gada 5. decembrī  – AATC Trading /ITSB – El Corte Inglés ( “ALAΪA PARIS” )

text:
               23.2.2015

               LV

               Eiropas Savienības Oficiālais Vēstnesis

               C 65/38

         Prasība, kas celta 2014. gada 5. decembrī – AATC Trading/ITSB – El Corte Inglés (“ALAΪA PARIS”)
   (Lieta T-794/14)
   (2015/C 065/53)
   Valoda, kādā sagatavots prasības pieteikums – franču

      Lietas dalībnieki

      Prasītāja: AATC Trading AG (Steinhausen, Šveice) (pārstāvis – P. Lê Dai, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)

      Otra procesa ITSB Apelāciju padomē dalībniece: El Corte Inglés, SA (Madride, Spānija)

      Informācija par procesu ITSB

      Strīdus preču zīmes īpašniece: prasītāja

      Attiecīgā strīdus preču zīme: Kopienas grafiska preču zīme, kas ietver vārdisku elementu “ALAΪA PARIS” Nr. 3 485 166

      Process ITSB: spēkā neesamības atzīšanas process

      Apstrīdētais lēmums: ITSB Apelāciju otrās padomes 2014. gada 11. septembra lēmums lietā R 1411/2013–2

      Prasītājas prasījumi:

               —

               atcelt apstrīdēto lēmumu;

               —

               piespriest ITSB atlīdzināt tiesāšanās izdevumus.

      Izvirzītie pamati:

               —

               Regulas Nr. 207/2009 57. panta 2. punkta pārkāpums;

               —

               Regulas Nr. 2868/95 22. noteikuma pārkāpums.


title: Lieta T-292/08: Prasība, kas celta 2008. gada 23. jūlijā — Inditex /ITSB — Marín Díaz de Cerio (vārdiska preču zīme OFTEN )

text:
               13.9.2008

               LV

               Eiropas Savienības Oficiālais Vēstnesis

               C 236/16

         Prasība, kas celta 2008. gada 23. jūlijā — Inditex/ITSB — Marín Díaz de Cerio (vārdiska preču zīme “OFTEN”)
   (Lieta T-292/08)
   (2008/C 236/28)
   Valoda, kādā sagatavots prasības pieteikums — spāņu
   Lietas dalībnieki

      Prasītāja: Industria de Diseño Textil, SA, Inditex, Arteixo (Spānija) (pārstāvji — E. Armijo Chávarri, un A. Castán Pérez-Gómez, abogados)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Otrs procesa ITSB Apelāciju padomē dalībnieks: D. Roberto Fernando Marín Díaz de Cerio, Logroño (Spānija)
   Prasītājas prasījumi:

               —

               atzīt prasības pieteikumu par ITSB Apelāciju otrās padomes 2008. gada 24. aprīļa lēmumu par iesniegtu savlaicīgi un saskaņā ar formas prasībām un atbilstoša procesa kārtībā uzdot atcelt šo lēmumu attiecībā uz visām vai daļu no precēm, attiecībā uz kurām noraidīts reģistrācijas pieteikums.

         Pamati un galvenie argumenti

      Kopienas preču zīmes reģistrācijas pieteikuma iesniedzējs: prasītāja

      Attiecīgā Kopienas preču zīme: vārdiska preču zīme “OFTEN” (reģistrācijas pieteikums Nr. 2 798 270) attiecībā uz precēm un pakalpojumiem, kas ietilpst 3., 9., 14., 16., 18., 25. un 35. klasē

      Iebildumu proces ā pretstatītās preču zīmes vai apzīmējuma īpašnieks: Roberto Fernando Marín Díaz de Cerio

      Pretstatītā preču zīme vai apzīmējums: Spānijas vārdiskas un grafiskas preču zīmes “OLTEN” un Spānijas grafiska preču zīme “OLTENWATCH” attiecībā uz precēm, kas ietilpst 14. klasē

      Iebildumu nodaļas lēmums: daļēji apmierināt iebildumus

      Apelāciju padomes lēmums: noraidīt apelācijas sūdzību

      Izvirzītie pamati: galvenais pamats — Regulas (EK) Nr. 40/94 par Kopienas preču zīmi 61. panta 1. punkta un 62. panta 1. punkta pārkāpums; pakārtotais pamats — šīs pašas regulas 43. panta 2. punkta un 8. panta 1. punkta b) apakšpunkta pārkāpums.


title: Lieta C-182/13: Lūgums sniegt prejudiciālu nolēmumu, ko 2013. gada 12. aprīlī iesniedza Industrial Tribunals (Northern Ireland) (Apvienotā Karaliste) — Valerie Lyttle , Sarah Louise Halliday , Clara Lyttle , Tanya McGerty / Bluebird UK Bidco 2 Limited

text:
               29.6.2013

               LV

               Eiropas Savienības Oficiālais Vēstnesis

               C 189/4

         Lūgums sniegt prejudiciālu nolēmumu, ko 2013. gada 12. aprīlī iesniedza Industrial Tribunals (Northern Ireland) (Apvienotā Karaliste) — Valerie Lyttle, Sarah Louise Halliday, Clara Lyttle, Tanya McGerty/Bluebird UK Bidco 2 Limited

   (Lieta C-182/13)
   2013/C 189/06
   Tiesvedības valoda — angļu

      Iesniedzējtiesa

      Industrial Tribunals (Ziemeļīrija)

      Lietas dalībnieki pamata procesā

      Prasītājas: Valerie Lyttle, Sarah Louise Halliday, Clara Lyttle, Tanya McGerty

      Atbildētāja: Bluebird UK Bidco 2 Limited

      Prejudiciālie jautājumi

               1)

               Vai saistībā ar Padomes Direktīvas 98/59/EK (1) 1. panta 1. punkta a) apakšpunkta ii) punktu jēdzienam “uzņēmums” ir tāda pati nozīme, kāda šim jēdzienam ir šīs direktīvas 1. panta 1. punkta a) apakšpunkta i) punktā?

               2)

               Noliedzošas atbildes gadījumā, vai “uzņēmums” 1. panta 1. punkta a) apakšpunkta ii) punkta izpratnē var pastāvēt kā organizatoriska apakšvienība uzņēmumā, kurš sastāv no vai kurā ietilpst vairāk nekā viena darba vienība?

               3)

               Vai direktīvas 1. panta 1. punkta a) apakšpunkta ii) punktā vārdi “vismaz 20” attiecas uz atlaišanu skaitu visos darba devēja uzņēmumos, vai arī, tieši otrādi, tie attiecas uz atlaišanu skaitu vienā uzņēmumā? (Citiem vārdiem, vai “20” nozīmē 20 jebkurā atsevišķā uzņēmumā vai 20 kopumā?)

      (1)  Padomes 1998. gada 20. jūlija Direktīva 98/59/EK par dalībvalstu tiesību aktu tuvināšanu attiecībā uz kolektīvo atlaišanu (OV L 225, 16. lpp.).


title: Lieta T-706/13: Vispārējās tiesas 2014. gada 1. oktobra rīkojums – Tui Deutschland/ITSB – Infinity Real Estate & Project Development (“Sensimar”)

text:
               1.12.2014

               LV

               Eiropas Savienības Oficiālais Vēstnesis

               C 431/46

         Vispārējās tiesas 2014. gada 1. oktobra rīkojums – Tui Deutschland/ITSB – Infinity Real Estate & Project Development (“Sensimar”)
   (Lieta T-706/13) (1)

   (2014/C 431/72)
   Tiesvedības valoda – vācu
   Ceturtās palātas priekšsēdētājs ir izdevis rīkojumu izslēgt lietu no reģistra.

      (1)  OV C 61, 1.3.2014


title: Paziņojuma C-1/04 izslēgšana no reģistra

text:
               19.3.2005

               LV

               Eiropas Savienības Oficiālais Vēstnesis

               C 69/12

         Paziņojuma C-1/04 (1) izslēgšana no reģistra
   (2005/C 69/23)
   tiesvedības valodas -visas ES oficiālās valodas
   2004. gada 16. decembrī Eiropas Kopienu Tiesas priekšsēdētājs ir izdevis rīkojumu izslēgt no reģistra Paziņojumu C-1/04: Eiropas Parlaments.

      (1)  OV C 118, 30.04.2004.


title: Lieta T-50/14: Prasība, kas celta 2014. gada 20. janvārī — Demp /ITSB ( “TURBO DRILL” )

text:
               15.3.2014

               LV

               Eiropas Savienības Oficiālais Vēstnesis

               C 78/15

         Prasība, kas celta 2014. gada 20. janvārī — Demp/ITSB (“TURBO DRILL”)
   (Lieta T-50/14)
   2014/C 78/31
   Tiesvedības valoda — vācu

      Lietas dalībnieki

      Prasītāja: Demp BV (Vianen, Nīderlande) (pārstāvis — C. Gehweiler, advokāts)

      Atbildētājs: Iekšējā tirgus saskaņošanas birojs (preču zīmes, paraugi un modeļi)

      Prasītājas prasījumi:

               —

               atcelt Apelāciju ceturtās padomes 2013. gada 22. novembra lēmumu lietā R 1254/2013-4 attiecībā uz precēm, kas ietilpst 6. klasē (būvmateriāli no metāla, atslēdznieku izstrādājumi, dzelzs izstrādājumi, stiprinājumi, montāžas materiāli, skrūves, visu iepriekš minēto preču daļas un piederumi, visas iepriekš minētās preces no metāla); 19. klasē (būvmateriāli, stiprinājumi, montāžas materiāli, skrūves, visu iepriekš minēto preču daļas un piederumi, visas iepriekš minētās preces nav no metāla) un precēm, kas ietilpst 20. klasē (stiprinājumi, montāžas materiāli, skrūves).

               —

               piespriest atbildētājam atlīdzināt tiesāšanās izdevumus.

      Pamati un galvenie argumenti

      Attiecīgā Kopienas preču zīme: vārdiska preču zīme “TURBO DRILL” attiecībā uz precēm, kas ietilpst 6., 7., 8., 19. un 20. klasē — Kopienas preču zīmes reģistrācijas pieteikums Nr. 11 695 145

      Pārbaudītāja lēmums: reģistrācijas pieteikumu noraidīt

      Apelāciju padomes lēmums: apelācijas sūdzību noraidīt

      Izvirzītie pamati: Regulas (EK) Nr. 207/2009 7. panta 1. punkta b) un c) apakšpunkta pārkāpums


title: lieta T-306/01: Pirmās instances tiesas 2005. gada 21. septembrī spriedums — Yusuf un Al Barakaat International Foundation/Padome un Komisija (Kopējā ārpolitika un drošības politika — Ierobežojoši pasākumi pret personām un organizācijām, kas ir saistītas ar Osamu bin Ladenu, Al-Qaida tīklu un Taliban — Kopienas kompetence — Līdzekļu iesaldēšana — Pamattiesības — Jus cogens — Tiesas kontrole — Prasība atcelt tiesību aktu)

text:
               12.11.2005

               LV

               Eiropas Savienības Oficiālais Vēstnesis

               C 281/17

         Pirmās instances tiesas 2005. gada 21. septembrī spriedums — Yusuf un Al Barakaat International Foundation/Padome un Komisija
   (lieta T-306/01) (1)

   (Kopējā ārpolitika un drošības politika - Ierobežojoši pasākumi pret personām un organizācijām, kas ir saistītas ar Osamu bin Ladenu, Al-Qaida tīklu un Taliban - Kopienas kompetence - Līdzekļu iesaldēšana - Pamattiesības - Jus cogens - Tiesas kontrole - Prasība atcelt tiesību aktu)
   (2005/C 281/31)
   Tiesvedības valoda — zviedru
   Lietas dalībnieki

      Prasītāji: Ahmed Ali Yusuf (Sponga [Spånga] (Zviedrija) (Pārstāvji — L. Silberskis [L. Silbersky] un T. Olsons [T. Olsson], advokāti)

      Atbildētājas: Eiropas Savienības Padome (Pārstāvji — M. Vicendzats [M. Vitsentzatos], I. Rodestade [I. Rådestad], E. Karlsone [E. Karlsson] un M. Bišops [M. Bishop], pārstāvji) un Eiropas Kopienu Komisija (Pārstāvji — A. van Solinge [A. Van Solinge], J. Enegrens [J. Enegren] un C. Brauns [C. Brown], pārstāvji)

      Otrs procesa Apelāciju padomē dalībnieks, persona, kas iestājusies lietā Pirmās instances tiesā: Lielbritānijas un Ziemeļīrijas Apvienotā Karaliste (Pārstāvji — sākotnēji Dž. Kolinss [J. Collins], pēc tam R. Kodvela [R. Caudwell], pārstāvji)
   Priekšmets
   Sākotnēji — atcelt, pirmkārt, Padomes 2001. gada 6. marta Regulu (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu, un ar kuru tiek atcelta Regula (EK) Nr. 337/2000 (OV L 67, 1. lpp.), un, otrkārt, Komisijas 2001. gada 12. novembra Regulu (EK) Nr. 2199/2001, ar ko ceturto reizi groza Regulu (EK) Nr. 467/2001 (OV L 295, 16. lpp.), pēc tam — atcelt Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu [Oussama ben Laden], Al Qaida tīklu un Taliban, un ar kuru atceļ Padomes Regulu (EK) Nr. 67/2001 (OV L 139, 9. lpp.).
   Rezolutīvā daļa:

               1)

               tiesvedību lietā izbeigt pirms sprieduma taisīšanas daļā par Padomes 2001. gada 6. marta Regulas (EK) Nr. 467/2001, ar ko aizliedz eksportēt noteiktas preces un pakalpojumus uz Afganistānu, pastiprina lidojumu aizliegumu un attiecina uz Afganistānas Taliban līdzekļu un citu finanšu resursu iesaldēšanu un ar kuru tiek atcelta Regula (EK) Nr. 337/2000, un Komisijas 2001. gada 12. novembra Regulas (EK) Nr. 2199/2001, ar ko ceturto reizi groza Regulu (EK) Nr. 467/2001, atcelšanu;

               2)

               prasību noraidīt tiktāl, ciktāl tā ir celta pret Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Osamu Bin Ladenu, Al-Qaida tīklu un Taliban, un ar kuru atceļ Padomes Regulu (EK) Nr. 467/2001;

               3)

               prasītāji atlīdzina savus, Padomes, kā arī Komisijas tiesāšanās izdevumus, kas tai radušies līdz 2002. gada 10. jūlijam, ieskaitot tiesāšanās izdevumus, kas radušies pagaidu noregulējuma izskatīšanas laikā;

               4)

               Lielbritānijas un Ziemeļīrijas Apvienotā karaliste un Komisija par laika periodu pēc 2002. gada 10. jūlija sedz savus tiesāšanās izdevumus pašas.

      (1)  OV C 44, 16.02.2002.